El manual del KAlarm

# El manual del KAlarm

Jarvie, David `<djarvie@kde.org>`

Desenvolupador: David Jarvie
Traductor: Antoni Bella
revisió 3.11.0 (KDE Gear 25.04) (17 de març de 2025)

Dret de reproducció © 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2016, 2018, 2019, 2020, 2021, 2022, 2023, 2024, 2025 Jarvie, David

Avís legal

El KAlarm és un planificador personal per a alarmes de missatge, ordre i correu electrònic creat per la comunitat KDE.

Capítol 1. Introducció
Introducció

# Capítol 1. Introducció

El KAlarm permet programar la visualització de missatges d'alarma personal, la reproducció de fitxers de so, l'execució d'ordres i l'enviament de missatges de correu electrònic.

El KAlarm mostra la llista d'alarmes pendents, mostrant els seus temps i els detalls. Podeu crear alarmes noves o seleccionar les existents per a la seva modificació o eliminació. De manera opcional, també podeu veure les alarmes expirades.

Quan es configura una alarma podeu decidir si s'ha de repetir, i si s'ha de cancel·lar si no es pot activar a la seva hora programada. Per a les alarmes visuals, podeu escriure un text de missatge, especificar un fitxer de text o d'imatge a mostrar, o especificar una ordre per a mostrar la seva sortida. També podeu triar el color del missatge d'alarma, i si reproduir un so o parlar el missatge.

Les alarmes es poden programar des de la línia d'ordres o a través de crides de D-Bus des dels programes.

Quan venç un missatge d'alarma, si el sistema de finestres ho permet, es mostrarà a cada escriptori per a assegurar que no us el perdeu. La finestra de missatges mostrarà el temps durant el qual s'ha programat l'alarma. Normalment, disposa d'una opció d'ajornar per a demanar que es mostri de nou més tard. Un exemple d'un missatge d'alarma:

De manera opcional, un missatge d'alarma es podrà mostrar com a una notificació en lloc d'en una finestra.

Quan l'alarma especifica una ordre a executar o un correu electrònic per a enviar, el KAlarm no mostrarà res.

El KAlarm en general mostrarà una icona a la safata del sistema, encara que si voleu es pot ocultar.

Capítol 2. Usar el KAlarm
Usar el KAlarm

# Capítol 2. Usar el KAlarm

Quan s'executa sense cap paràmetre a la línia d'ordres, el KAlarm s'iniciarà en mode gràfic, i mostrarà la llista actual de les alarmes pendents.

### Suggeriment

Tots els botons de selecció de valors en el KAlarm disposen d'acceleració. Per a realitzar el canvi de valor amb passos grans, manteniu premuda la tecla Maj mentre feu clic en els botons de fletxa incrementals.

## Tipus d'alarma

Les funcions bàsiques disponibles en els diferents tipus d'alarma que proporciona el KAlarm són:

- Mostrar alarmes visuals amb un missatge de text que heu escrit, o el contingut d'un fitxer de text o d'imatge, o la sortida de text d'una ordre que s'executa quan s'activa l'alarma. A més de mostrar un d'aquests elements, també pot reproduir fitxers d'àudio, parlar el text, o emetre un timbre simple. També podeu especificar ordres que s'executaran abans i després del missatge d'alarma.

- Les alarmes d'ordre executen bé una ordre o un script de l'intèrpret d'ordres. No es mostrarà res si es produeix un error.

- Les alarmes de correu envien un correu electrònic. No es mostrarà res si es produeix un error.

- Les alarmes d'àudio reprodueixen un fitxer d'àudio. No es mostrarà res si es produeix un error.

### Gestió dels errors

Si es produeix un error quan s'activa una alarma, apareixerà un missatge d'error (a menys que s'hagi especificat prèviament no mostrar de nou aquest tipus de missatges).

Si va succeir un error d'execució l'última vegada que es va activar una alarma d'ordre, es mostrarà un signe d'exclamació blanc sobre vermell a la columna de missatges. Els detalls de l'error es mostraran en un consell d'eina si situeu el cursor sobre aquesta línia en la llista d'alarmes. Es mostren les mateixes indicacions d'error per a les alarmes visuals si succeeix un error d'execució d'una pre o postalarma d'ordre especificada en el diàleg accions especials, excepte que el color de fons de la columna no canviarà a vermell.

Llista d'alarmes
Llista d'alarmes

## Llista d'alarmes

La finestra principal del KAlarm mostra la llista actual d'alarmes pendents, mostrant els seus temps, els intervals de repetició, colors, noms i text dels missatges, els noms dels fitxers a reproduir o mostrar, executar ordres o els assumptes del correu electrònic. (Per a una alarma que es repeteix, l'hora que es mostrarà serà la de la pròxima activació. Per a una alarma amb un recordatori, l'hora que es mostrarà serà la de la mateixa alarma, no la del recordatori). Una icona a la part esquerra de cada text d'alarma/fitxer/ordre/assumpte del correu electrònic indicarà el tipus d'alarma.

Cal tenir en compte que la columna Nom només existirà si s'habilita l'ús dels noms de les alarmes a la pestanya General del diàleg de configuració.

Per a una alarma repetida, la llista mostra la seva pròxima hora d'activació programada i el seu interval de repetició bàsic (p. ex., «1 dia» per a una repetició diària, «3 setmanes» per a una repetició que s'activarà el dilluns i dimecres cada tres setmanes, «En entrar» per a una repetició d'alarma a cada inici de sessió).

Si va succeir un error d'execució l'última vegada que es va activar una alarma d'ordre, o l'última vegada que es va executar una ordre de pre o postalarma d'una alarma visual, es mostrarà una indicació d'error en el color de la columna, tal com s'ha descrit anteriorment a Gestió dels errors.

### Canviar l'aparença de la llista d'alarmes

Les alarmes es poden ordenar per data/hora, interval de repetició, color, tipus, nom o text fent clic sobre la barra de títol de la columna corresponent. Per a invertir l'ordre, feu clic altra vegada a la barra de títol de la columna.

De manera opcional, podeu mostrar el temps restant fins que es produeixi una alarma, juntament amb l'hora de l'alarma o en lloc d'aquesta.

Podeu seleccionar les columnes que voleu mostrar o ocultar fent clic dret sobre les capçaleres de les columnes i utilitzant el menú contextual per a establir les columnes a mostrar. Però cal tenir en compte que almenys una de les columnes Nom o Missatge, fitxer o ordre, i almenys una de les columnes Temps o Temps per a, sempre es mostraran.

Si utilitzeu diversos calendaris d'alarmes, podeu donar color al codi de les alarmes d'acord amb el calendari al qual pertanyen, seleccionant un color de fons diferent per a cada calendari (vegeu Usar els calendaris).

### Les alarmes arxivades

De manera predeterminada, el KAlarm arxivarà les alarmes per un període de temps limitat, una vegada que han expirat o s'han suprimit. (Fixeu-vos que les alarmes que suprimiu només s'emmagatzemen si s'han activat almenys una vegada). Podeu controlar si el KAlarm haurà d'arxivar-les, i per quant de temps, en el diàleg de configuració.

Les alarmes arxivades es poden mostrar a la llista d'alarmes seleccionant Visualitza → Mostra les alarmes arxivades. Per a ocultar-les una altra vegada, desseleccioneu Visualitza → Mostra les alarmes arxivades.

### Filtrar la llista d'alarmes per data

Podeu restringir la llista d'alarmes per a només mostrar les alarmes que estan planificades per a ocórrer en una data seleccionada. Això s'aconsegueix mitjançant el selector de la data d'alarma, el qual es pot mostrar o ocultar amb l'element de menú Visualitza → Mostra el selector de dates. Seleccioneu una data fent clic sobre seu en el selector de dates, o anul·leu la selecció fent clic de nou sobre seu. El selector de dates mostra un sol mes. Per a mostrar un mes diferent, utilitzeu els controls de fletxa que hi ha, o la roda del ratolí.

### Cercar a la llista d'alarmes

Podeu cercar a través de la llista d'alarmes per a trobar les alarmes que contenen un cert text. Per a fer-ho, seleccioneu Edita → Cerca.... Al diàleg de cerca, seleccioneu el tipus d'alarma que voleu cercar. Per a continuar la cerca de més alarmes que coincideixin, utilitzeu Edita → Cerca la següent o Edita → Cerca l'anterior.

La cerca es realitza de la manera següent:

- Les alarmes de missatges de text: se cercarà al text del missatge.

- Les alarmes que mostren fitxers: se cercarà al camí/URL del fitxer.

- Les alarmes d'ordre: se cercarà la línia d'ordres o a l'script d'ordres.

- Les alarmes de correu: a més de l'assumpte i al cos del correu, se cercarà als destinataris i als URL dels adjunts.

- Les alarmes d'àudio: se cercarà al camí/URL del fitxer.

### Nota

Només es poden seleccionar per a la cerca les alarmes que es mostren actualment a la llista d'alarmes. De manera que si voleu cercar a les alarmes arxivades, primer haureu de mostrar-les com es descriu en la secció anterior.

Crear i gestionar les alarmes
Crear i gestionar les alarmes

## Crear i gestionar les alarmes

### Crear una alarma nova

Per a crear una alarma nova, realitzeu una de les següents accions i, a continuació, seleccioneu el tipus d'alarma de la llista que apareix. Això mostrarà el diàleg d'edició de l'alarma a través del qual la configurareu.

- Seleccioneu Fitxer → Nova.

- Feu clic dret sobre la icona de la safata del sistema i seleccioneu Alarma nova des del menú contextual.

- Feu clic dret en la llista d'alarmes i seleccioneu Nova des del menú contextual.

També podeu crear alarmes preconfigurades noves des de diverses fonts:

- Per a preestablir la data de l'alarma en el diàleg Edició de l'alarma, feu clic dret sobre la data desitjada en el gestor de dates d'alarma (vegeu Filtrar la llista d'alarmes per data) i seleccioneu el tipus d'alarma adequat en el menú contextual.

- Per a basar la vostra alarma nova en una plantilla d'alarma, seguiu les instruccions a la secció Plantilles d'alarma.

- Per a basar la vostra alarma nova en una existent, ressalteu-la a la llista i seleccioneu Fitxer → Copia. Això obrirà el diàleg d'edició de l'alarma ja omplert amb una còpia dels detalls de l'alarma seleccionada.

- Per a crear una alarma nova que mostri un missatge de correu electrònic existent, arrossegueu-lo des del KMail cap a la finestra principal del KAlarm. Després seleccioneu l'opció Mostra l'alarma. Això obrirà el diàleg d'edició de l'alarma amb tot el missatge de correu electrònic (incloent-hi el remitent, destinatari, etc.) com al text de l'alarma.

- Per a crear una alarma nova de correu electrònic per a enviar una còpia d'un missatge de correu electrònic existent, arrossegueu-lo des del KMail cap a la finestra principal del KAlarm. A continuació, seleccioneu l'opció Alarmes de correu. El diàleg d'edició de l'alarma estarà preconfigurat amb tot el missatge de correu electrònic, excepte el remitent.

- Per a crear una alarma nova que mostri un resum d'una tasca pendent existent, arrossegueu-la des del KOrganizer o una altra aplicació cap a la finestra principal del KAlarm. Això obrirà el diàleg d'edició de l'alarma amb el contingut de la tasca pendent com a text de l'alarma.

- Per a crear una alarma d'ordre nova arrossegueu el text d'un script que comenci amb «#!» cap a la finestra principal del KAlarm. A continuació, seleccioneu l'opció Alarma d'ordre. Això obrirà el diàleg d'edició de l'alarma preconfigurat amb el text de l'script.

- Per a crear una alarma visual de fitxer, arrossegueu un text o URL de fitxer d'imatge cap a la finestra principal del KAlarm. Això obrirà el diàleg d'edició de l'alarma i s'establirà el nom de fitxer.

- Per a crear una alarma d'àudio, arrossegueu un URL de fitxer d'àudio cap a la finestra principal del KAlarm. Això obrirà el diàleg d'edició de l'alarma i s'establirà el nom de fitxer.

- Per a crear una alarma de missatge de text, arrossegueu una peça de text cap a la finestra principal del KAlarm. Si se us demana, seleccioneu l'opció Mostra l'alarma. Això obrirà el diàleg d'edició de l'alarma preconfigurat amb tot el text de l'alarma.

- Podeu crear automàticament alarmes d'aniversari per a les persones al KAddressBook tal com es descriu en Importar aniversaris des del KAddressBook.

### Modificar una alarma existent

Per a modificar una alarma pendent existent (les alarmes expirades no es poden modificar), realitzeu una de les següents accions:

- Feu doble clic sobre la seva entrada a la llista d'alarmes.

- Seleccioneu-la fent clic sobre la seva entrada a la llista d'alarmes. A continuació, escolliu Edita → Edita.

- Feu clic dret sobre la seva entrada a la llista d'alarmes i escolliu Edita des del menú contextual.

Això mostrarà el diàleg d'edició de l'alarma.

### Suprimir/reactivar una alarma

Per a suprimir les alarmes existents, seleccioneu-ne una o més fent clic a les seves entrades a la llista d'alarmes. A continuació, realitzeu una de les següents accions:

- Escolliu Edita → Suprimeix.

- Feu clic dret sobre les entrades seleccionades i escolliu Suprimeix des del menú contextual.

- Per a suprimir-les sense un missatge de confirmació, premeu Maj-Supr.

Quan se suprimeix una alarma activa, aquesta serà arxivada, sempre que s'hagi activat almenys una vegada abans de ser suprimida, i sempre s'arxivaran totes les alarmes expirades. (Utilitzeu el diàleg de configuració per a controlar si s'han d'arxivar les alarmes i durant quant de temps s'emmagatzemaran). Quan se suprimeix una alarma arxivada, o una alarma habilitada que encara no s'ha activat, aquesta se suprimirà permanentment.

Podeu reactivar una alarma suprimida des de la llista d'alarmes arxivades, sempre que encara no hagi expirat. Per a fer-ho, en primer lloc mostreu les alarmes arxivades, tal com es descriu en alarmes arxivades. Llavors:

- Seleccioneu una o més alarmes arxivades apropiades fent clic a les seves entrades a la llista d'alarmes. A continuació, escolliu Accions → Reactiva.

- Feu clic dret sobre les entrades en qüestió a la llista d'alarmes arxivades i escolliu Reactiva des del menú contextual.

### Habilitar i inhabilitar una alarma

Vegeu Habilitar i inhabilitar les alarmes per a saber com habilitar i inhabilitar-les, sigui individualment o en conjunt.

### Establir una alarma a activar des de l'estat de suspensió

Vegeu Activar de l'estat de suspensió per a saber com configurar una alarma que activi el vostre sistema des dels seus estats de suspensió o hibernació.

### Reconèixer una alarma

Vegeu Visualitzar el missatge de l'alarma per a saber com reconèixer les alarmes.

### Plantilles d'alarma

Si voleu configurar amb freqüència alarmes similars, podeu crear una plantilla d'alarma per a evitar haver d'introduir cada vegada tots els detalls. Una plantilla pot contenir tots els detalls que una alarma pot contenir, a més de la data d'inici.

A tall d'exemple, potser voldreu configurar una alarma regularment perquè us recordi l'emissió d'un programa de televisió que varia d'una setmana a una altra. La plantilla conté tots els detalls de l'alarma (missatge de text, sigui per a reproduir un so, etc.) a excepció de l'hora i la data. Ara, per a crear l'alarma, tot el que necessitareu fer és obrir el diàleg d'edició de l'alarma amb aquesta plantilla i després introduïu l'hora i la data.

Per a crear una alarma basada en una plantilla, obriu el diàleg d'edició de l'alarma preconfigurat amb els detalls de la plantilla:

- Seleccioneu l'element de menú Fitxer → Nova → Alarma nova des d'una plantilla, i seleccioneu la plantilla desitjada.

- Feu clic dret sobre la icona de la safata del sistema i escolliu Alarma nova → Alarma nova des d'una plantilla des del menú contextual. A continuació, seleccioneu la plantilla desitjada.

- S'obrirà el diàleg d'edició de l'alarma de la forma habitual, i feu clic al botó Carrega una plantilla... per a seleccionar una plantilla amb què preconfigurar el diàleg.

#### Configurar les plantilles

Podeu crear, modificar o suprimir les plantilles mitjançant el diàleg Plantilles d'alarma, o podeu crear una plantilla d'alarma nova basada en una alarma existent.

Per a crear una plantilla d'alarma nova, realitzeu una de les següents accions:

- Mostreu el diàleg Plantilles d'alarma, seleccioneu l'element de menú Fitxer → Plantilles..., feu clic a Nova, i escolliu el tipus d'alarma de la llista que apareixerà. Això mostrarà un diàleg d'edició de la plantilla en blanc.

- Mostreu el diàleg Plantilles d'alarma, seleccioneu l'element de menú Fitxer → Plantilles..., seleccioneu una plantilla existent de la llista i feu clic a Copia. Això obrirà el diàleg d'edició de la plantilla completat amb una còpia dels detalls de la plantilla existent.

- Ressalteu una alarma a la llista d'alarmes i seleccioneu Fitxer → Crea una plantilla.... Això obrirà el diàleg d'edició de la plantilla completat amb una còpia dels detalls de l'alarma seleccionada.

Per a modificar una plantilla existent, mostreu el diàleg Plantilles d'alarma, seleccioneu l'element de menú Fitxer → Plantilles... i feu clic a Edita. Això mostrarà el diàleg d'edició de la plantilla que es descriu a sota.

Per a suprimir les plantilles existents, mostreu el diàleg Plantilles d'alarma seleccionant l'element de menú Fitxer → Plantilles..., seleccioneu-ne una o més i feu clic a Suprimeix. Es mostrarà un missatge de confirmació per a evitar supressions accidentals.

#### El diàleg d'edició de la plantilla

El diàleg d'edició de la plantilla és similar al diàleg d'edició de l'alarma. Els següents controls són diferents:

- Introduïu el seu nom en Nom de la plantilla. És el nom de la plantilla que es mostrarà a les llistes de selecció de plantilles, així que el millor és triar un nom que recordi la seva funció. El nom de cada plantilla haurà de ser únic.

- En el grup de caselles Hora, escolliu una de:

  - Hora predeterminada si no voleu especificar cap moment d'activació. Les alarmes basades en aquesta plantilla utilitzaran inicialment l'hora d'activació predeterminada normal per a les alarmes noves.

  - Marcar Hora per a introduir un moment en què s'activi l'alarma.

  - Marcar Només data per a especificar que l'alarma només haurà de tenir una data, no una hora.

  - Marcar Temps des d'ara per a introduir el temps (en hores i minuts) des que s'ha creat l'alarma, i en el qual s'hauria d'activar.

- En el grup de caselles Regla de recurrència a la pestanya Recurrència, no necessiteu seleccionar dia o mes per a les recurrències setmanal o anual, respectivament.

### Calendaris d'alarmes

Si només feu servir un ordinador i treballeu de forma independent, potser no us farà res que el KAlarm emmagatzemi les alarmes. Però si necessiteu accedir a les alarmes en més d'un ordinador, o en més d'una ubicació des de l'ordinador local, podeu definir «calendaris d'alarmes» per a indicar-li al KAlarm que utilitzi altres calendaris d'alarmes addicionals per a, o en substitució del/s predeterminat/s.

Podeu veure i gestionar els calendaris a través de la llista de calendaris, els quals es poden mostrar juntament amb la llista d'alarmes a la finestra principal del KAlarm. Les alarmes de tots els calendaris d'alarmes es mostraran fusionades a la llista d'alarmes. Quan es desa una alarma nova, podeu definir una opció de configuració per a determinar si s'ha de desar automàticament en el calendari predeterminat, o si se us ha de demanar que seleccioneu un calendari. Quan s'edita una alarma existent, aquesta es desarà automàticament de nou en el seu calendari d'alarmes original.

#### Tipus de calendari i opcions

Els calendaris d'alarmes es classifiquen per tipus d'alarma i el tipus d'emmagatzematge. Després es poden inhabilitar, establir a només lectura, o fer el calendari predeterminat per al seu tipus d'alarma.

Tipus d'alarma

  Els tres tipus d'entitats d'alarma -alarmes activades, alarmes arxivades i plantilles d'alarma- s'emmagatzemen en calendaris d'alarmes separats. El KAlarm disposa de tres tipus estàndard de calendaris predeterminats, un per a cada tipus (vegeu Preguntes i respostes per a més detalls), el qual podeu canviar si ho voleu.

Tipus d'emmagatzematge

  El KAlarm gestiona dos tipus d'emmagatzematge per als calendaris d'alarmes:

  - Fitxer local: Les alarmes s'emmagatzemen en un únic fitxer local en format iCalendar. De manera predeterminada, el KAlarm utilitza calendaris de fitxer local (vegeu Preguntes i respostes per a més detalls). «Fitxers locals», a més dels fitxers en l'equip local, poden incloure els calendaris d'alarmes a la xarxa local, així com la seva ubicació es pot representar per un nom de camí que comenci per `/`.

  - Fitxer remot: Les alarmes s'emmagatzemen en un fitxer remot únic en format iCalendar. Aquest mètode d'emmagatzematge permet accedir a les dades de les alarmes de forma remota, sigui on sigui, o permet que altres persones visualitzin els calendaris d'alarma. Quan s'utilitzen fitxers remots, el KAlarm funciona amb una còpia local de les dades.

    ### Avís

    El KAlarm no controla els canvis dels calendaris d'alarma remots, de manera que si els canvis els fa algú altre, el KAlarm podria sobreescriure'ls. Per a evitar-ho, es recomana adoptar qualsevol de les polítiques següents:

    - Assegurar-se que només una persona o sol·licitud accedeixi al calendari en qualsevol moment.

    - Tots els usuaris que no siguin el propietari del calendari haurien de configurar el calendari com de només de lectura.

    Altrament, com a mínim hauríeu de tornar a carregar el calendari abans de canviar-lo o confiar en el seu contingut, utilitzant el mètode descrit a Usar els calendaris. Tingueu en compte també que si el calendari està configurat com de lectura-escriptura, el KAlarm el sobreescriurà sempre que s'activi una alarma.

Estat habilitat/inhabilitat

  Inhabilitar un calendari té el mateix efecte que eliminar-lo, excepte que encara apareixerà a la llista de calendaris per a facilitar tornar-lo a habilitar. Quan s'inhabilita, les alarmes seran ignorades i no apareixeran a la llista d'alarmes o a la llista de plantilles. Quan es torna a habilitar, les seves alarmes es tornaran a mostrar i, si es tracta d'un calendari amb alarmes actives, s'activaran.

Estat de només lectura

  Un calendari d'alarmes de només lectura no es pot modificar. Pel que no podreu editar les seves alarmes, o desar-ne de noves. A més, no serà possible ajornar-les, ja que per a això seria necessari el temps d'ajornament que es desa a l'alarma. Quan s'activen les seves alarmes, no s'eliminaran del calendari i seran arxivades fins que vós o un altre usuari accedeixi al calendari en mode de lectura i escriptura.

  Podeu definir l'estat de només lectura d'un calendari en el diàleg de configuració del calendari. Tanmateix, alguns calendaris no es poden fer d'escriptura, per diverses raons:

  - Si un calendari ha estat creat per una altra aplicació, no seria segur permetre que el KAlarm l'actualitzi, ja que les diferències en el format de les dades podria fer-lo inusable per a l'aplicació que el va crear.

  - Si el calendari es va crear amb una versió posterior del KAlarm, les dades es podrien perdre actualitzant-lo des de la vostra versió del KAlarm.

  - Si el calendari es va crear amb una versió antiga del KAlarm, les dades es podrien perdre actualitzant-lo des de la vostra versió del KAlarm. Se us demanarà si voleu convertir el seu format per tal de donar-vos permisos d'escriptura, tenint en compte els possibles problemes de compatibilitat si la versió anterior del KAlarm necessita accedir-hi de nou.

  - Si no teniu permisos per a escriure al fitxer o carpeta de calendari.

  Si necessiteu accés d'escriptura a les alarmes en un calendari que no es pot fer d'escriptura, podeu copiar les seves alarmes important-les a un calendari d'escriptura utilitzant l'opció Importa... des del menú contextual (vegeu Importar les alarmes des de calendaris externs).

Estat del calendari predeterminat

  Un calendari de cada tipus d'alarma es pot fer opcionalment el calendari predeterminat per a aquest tipus d'alarma. Les alarmes noves es desaran automàticament al calendari predeterminat per al tipus d'alarma apropiat, llevat que s'hagi seleccionat l'opció de preguntar per a les alarmes noves i plantilles en el diàleg de configuració.

#### Usar els calendaris

Podeu veure i gestionar els calendaris a través de la llista de calendaris, els quals es poden mostrar o ocultar amb l'element de menú Visualitza → Mostra els calendaris. Quan utilitzeu la llista de calendaris, primer seleccioneu el tipus d'alarma utilitzant el quadre combinat a sobre de la llista. Llavors, o bé feu clic en un dels botons sota la llista, o bé feu clic dret sobre el calendari apropiat en la llista i escolliu un element des del menú contextual. Les accions disponibles són:

Afegeix...

  Afegeix un calendari del tipus seleccionat a la llista. Se us demanarà que escolliu un tipus d'emmagatzematge, després d'això es mostrarà el diàleg de configuració del calendari, des d'on podreu introduir la ubicació del calendari i les seves característiques. Si no hi ha cap calendari d'alarmes existent a la ubicació especificada, se'n crearà un de nou.

Elimina

  Elimina el calendari seleccionat de la llista. El calendari mateix es deixa intacte. Simplement s'esborra de la llista i, si ho voleu, posteriorment es podrà reinstal·lar a la llista.

Edita...

  Edita el calendari seleccionat. Això mostrarà el diàleg de configuració del calendari seleccionat.

Torna a carregar

  Torna a carregar el calendari seleccionat. Es torna a llegir el calendari des de la seva ubicació d'emmagatzematge, assegurant que no hi ha discrepància entre el que mostra el KAlarm i l'estat actual del calendari. Si el calendari és compartit amb altres usuaris, qualsevol canvi realitzat serà vist pel KAlarm.

  ### Avís

  Si torneu a carregar un calendari remot, es perdrà qualsevol canvi realitzat a les alarmes des de l'última vegada que es va desar el calendari. A més, es poden tornar a activar totes les alarmes que havien expirat.

Importa...

  Importa les alarmes des de fitxers de calendari externs al calendari seleccionat. Això es descriu a Importar alarmes des de calendaris externs. Aquesta opció no està disponible per als calendaris inhabilitats o de només lectura.

Exporta...

  Exporta totes les alarmes en el calendari seleccionat a un fitxer de calendari extern. Això es descriu a Exportar les alarmes a calendaris externs. Aquesta opció no està disponible per als calendaris inhabilitats.

Mostra els detalls

  Mostra els detalls quant al calendari seleccionat. Això mostrarà informació sobre la ubicació del calendari, el tipus d'emmagatzematge i el seu estat.

Usa com a predeterminat

  Fa que el calendari seleccionat sigui el calendari predeterminat per al tipus de calendari seleccionat. Aquesta opció no està disponible per als calendaris inhabilitats o de només lectura.

Indica un color...

  Seleccioneu un color de fons per a ressaltar les alarmes d'aquest calendari a la llista d'alarmes. Això us permetrà veure quines alarmes pertanyen a un calendari determinat.

Neteja el color

  Neteja el color de ressaltat per a les alarmes d'aquest calendari a la llista d'alarmes. L'opció només apareixerà després que s'hagi utilitzat Indica un color en aquest calendari.

### Importar les alarmes des de calendaris externs

Podeu importar alarmes des d'altres fitxers de calendari al KAlarm. La funció d'importació escaneja els fitxers de calendari seleccionats per a esdeveniments que continguin alarmes, i els copia (amb ID únics nous) al calendari del KAlarm. Els esdeveniments sense alarmes i les entrades de calendari que no siguin esdeveniments, seran ignorades. Hi ha dues maneres d'importar-les:

- Utilitzeu Fitxer → Importa les alarmes... per a importar les alarmes de tot tipus (alarmes actives, alarmes arxivades i plantilles d'alarma) des de fitxers de calendari.

  Si heu configurat calendaris d'alarmes, les alarmes de cada tipus s'afegiran al calendari predeterminat adequat, o si s'ha seleccionat l'opció de preguntar per a les alarmes i plantilles noves en el diàleg de configuració, se us demanarà pel calendari a utilitzar.

- Feu clic dret sobre un calendari a la llista de calendaris, i escolliu Importa... des del menú contextual. Això importarà les alarmes del tipus seleccionat a aquest calendari. Per exemple, si el tipus de calendari seleccionat és plantilles d'alarma, seran importades les plantilles d'alarma (i no les alarmes actives o les alarmes arxivades).

### Avís

Si importeu alarmes des de fitxers de calendari creats per altres aplicacions, les alarmes podran ser modificades pel procés d'importació -fins i tot poden canviar els temps de l'alarma-. Això dependrà de les convencions per a l'emmagatzematge de les dades utilitzades per l'altra aplicació, i és inevitable si les convencions difereixen del que espera el KAlarm. Verifiqueu sempre les alarmes importades per a canvis inesperats, i ajusteu-les segons les vostres necessitats.

### Exportar les alarmes a calendaris externs

Podeu exportar les alarmes del KAlarm a altres fitxers de calendari, ja siguin les alarmes seleccionades a la llista d'alarmes, o totes les alarmes d'un calendari d'alarmes. Els mètodes per a fer-ho són els següents. Independentment del mètode utilitzat, podeu crear un fitxer de calendari nou o afegir les alarmes exportades a un fitxer de calendari existent. Per a afegir-les, marqueu Annexa a un fitxer existent en el diàleg de selecció de fitxers. En cas contrari, se sobreescriurà qualsevol fitxer existent.

- Per a exportar les alarmes actualment seleccionades a la llista d'alarmes, feu clic dret sobre la selecció i escolliu Exporta... des del menú contextual, o utilitzeu Fitxer → Exporta les alarmes seleccionades... al menú principal.

- Per a exportar totes les alarmes des d'un calendari, feu clic dret sobre un calendari a la llista de calendaris, i escolliu Exporta... des del menú contextual.

### Importar les dates de naixement des del KAddressBook

### Nota

Aquesta funció només està disponible si s'ha instal·lat i activat el connector de l'Akonadi del KAlarm.

Podeu definir les alarmes visuals per a les dates de naixement desades al KAddressBook, emprant Fitxer → Importa les dates de naixement.... Això mostrarà un diàleg que us permetrà seleccionar per a quines dates de naixement crear alarmes.

- En el grup de caselles Text de l'alarma, podreu definir el text que es mostrarà en els missatges d'alarma de data de naixement. El text del missatge es crea mitjançant la combinació del text de Prefix, seguit del nom de la persona, seguit del text de Sufix. No s'afegiran espais, de manera que recordeu incloure qualsevol espai necessari al final de Prefix i al començament de Sufix.

  ### Nota

  Si canvieu el text de l'alarma, es tornarà a avaluar la llista de selecció de la data de naixement.

- A la llista Selecció de les dates de naixement, seleccioneu les dates de naixement per a les que voleu crear alarmes. Cal tenir en compte que la llista només mostrarà les entrades del KAddressBook que continguin una data de naixement i que encara no tinguin una alarma en el format actualment definit en el grup de caselles Text de l'alarma.

- La resta de controls són els mateixos que per a les alarmes de Text en el diàleg d'edició de l'alarma.

Si heu configurat els calendaris d'alarmes, les alarmes s'afegiran al calendari predeterminat d'alarmes actiu, o si s'ha seleccionat l'opció de preguntar per a les alarmes i plantilles noves en el diàleg de configuració, se us demanarà pel calendari a utilitzar.

### Desfer/refer

Podeu desfer i refer els canvis més recents realitzats durant la sessió actual del KAlarm. La majoria de les accions es poden desfer, inclosa la creació, edició i supressió de les alarmes i les plantilles d'alarma, així com la reactivació de les alarmes. Per a evitar l'ús excessiu de recursos per part de l'historial de desfer, el nombre de canvis emmagatzemats es limita als últims 12.

Per a desfer l'últim canvi, seleccioneu Edita → Desfés. Per a refer l'últim canvi que s'ha desfet, seleccioneu Edita → Refés.

Per a desfer un canvi que no sigui l'últim, feu clic al botó Desfés a la barra d'eines i manteniu premut el botó del ratolí. Es mostrarà una llista d'accions des de la qual podreu escollir l'acció a desfer. Si no veieu l'acció que esteu cercant, recordeu que primer podríeu necessitar desfer els canvis més recents, dels quals depèn el canvi desitjat. Per exemple, podeu editar una alarma i després suprimir-la, no podreu desfer l'edició fins no haver desfet la supressió.

Refer un canvi que no sigui l'últim es pot fer d'una manera similar, utilitzant el botó Refés de la barra d'eines.

El diàleg d'edició de l'alarma
El diàleg d'edició de l'alarma

## El diàleg d'edició de l'alarma

El diàleg d'edició de l'alarma permet veure i editar una alarma. La primera vegada que utilitzeu el KAlarm, es mostrarà una forma simplificada del diàleg, amb només un petit nombre d'opcions visibles. Per a veure-les totes, feu clic al botó Més opcions, per a tornar al diàleg simplificat, feu clic al botó Menys opcions. El KAlarm sempre recordarà la vostra última elecció cada vegada que torni a mostrar el diàleg d'edició de l'alarma.

Podeu configurar els valors predeterminats de moltes de les opcions en el diàleg d'edició de l'alarma utilitzant la pestanya Edita del diàleg de configuració.

El diàleg d'edició de l'alarma simplificat per a una alarma visual

El diàleg d'edició de l'alarma per a una alarma visual, mostrant totes les opcions

### Nom de l'alarma

Podeu donar un nom a l'alarma en el camp Nom de l'alarma. Aquest és útil per a ajudar-vos a identificar l'alarma amb més facilitat. No cal que introduïu un nom i no cal que sigui únic.

Cal tenir en compte que aquest camp només existirà si s'habilita l'ús dels noms de les alarmes a la pestanya General del diàleg de configuració.

### Acció de l'alarma

Els controls en el grup de caselles Acció variaran en funció del tipus d'alarma que s'està editant.

#### Alarmes visuals

Les alarmes visuals mostraran una finestra quan s'activi l'alarma. Seleccioneu el mètode utilitzat per a generar el contingut de la finestra de l'alarma, utilitzant el quadre combinat a la part superior:

- Missatge de text per tal d'introduir un text per al missatge d'alarma (el qual podrà incloure salts de línia) al quadre d'edició.

- Contingut del fitxer per a introduir el camí o URL d'un fitxer de text o d'imatge el contingut del qual serà mostrat en el missatge d'alarma. Utilitzeu el botó al costat del quadre d'edició per a mostrar un diàleg de selecció de fitxers. L'opció Pronuncia no estarà disponible per a aquest tipus d'alarma.

- Sortida de l'ordre per a especificar que el text del missatge d'alarma serà generat per una ordre que s'executarà quan s'activi l'alarma. Vegeu Alarmes d'ordre per als detalls sobre com introduir l'ordre o script d'ordres a executar.

Els controls disponibles per a les alarmes visuals són:

- L'opció So permet seleccionar si ha de sonar l'alarma quan es mostri el missatge d'alarma. Escolliu:

  - Cap per a mostrar l'alarma silenciosament.

  - Timbre perquè soni un timbre.

  - Pronuncia perquè el missatge d'alarma es pronunciï i es mostri. Aquesta opció només està disponible si el KAlarm s'ha construït amb el «speech» activat, i estigui instal·lat i funcionant el mòdul Speech de les Qt™.

  - Fitxer de so per a reproduir un fitxer d'àudio. Utilitzeu el botó de la dreta per a mostrar el diàleg de fitxers de so que us permetrà seleccionar un fitxer per a reproduir i configurar el volum i les opcions de repetició. Si passeu el ratolí sobre el selector, un consell d'eina mostrarà el fitxer d'àudio seleccionat.

    En el diàleg de fitxers de so:

    - Escriviu el camí del fitxer de so o utilitzeu el botó al costat del quadre d'edició per a mostrar un diàleg de selecció de fitxers. Podeu escoltar el fitxer seleccionat, feu clic al botó de reproducció a l'esquerra del camp d'edició. Aquest botó canviarà la funció per a permetre-us aturar la reproducció.

    - Marqueu Repetició per a repetir contínuament el fitxer d'àudio durant el temps que es mostri l'alarma. (La finestra del missatge d'alarma conté un botó per a aturar la reproducció del so per si necessiteu silenci, però encara es mostrarà l'alarma).

    - Marqueu Volum i ajusteu el control lliscant si voleu ajustar el volum del fitxer d'àudio a reproduir.

    - Si el dorsal d'àudio que s'està utilitzant ho admet, podeu esvair el volum. Esvaïment significa començar a reproduir el fitxer d'àudio en un volum i canviar gradualment al volum final, en un interval de temps especificat. El volum final és el que s'ha introduït més amunt a Volum. Per a activar l'esvaïment, marqueu Esvaïment, i després introduïu el període d'esvaïment en segons en el camp Temps d'esvaïment, i ajusteu el control lliscant Volum inicial.

    ### Suggeriment

    Podeu utilitzar el botó Prova per a provar els nivells de so seleccionats.

- Utilitzeu el botó Lletra i color... per a seleccionar una lletra, i els colors de primer pla i de fons, per al missatge d'alarma. En el diàleg Escolliu la lletra i color de l'alarma, marqueu Usa la lletra predeterminada per a mostrar el missatge en qualsevol lletra configurada com a predeterminada en el moment en què es mostri el missatge. Per a escollir una lletra específica per al missatge, desmarqueu Usa la lletra predeterminada. (La lletra predeterminada i els colors es poden establir en el diàleg de configuració).

  Els colors seleccionats es mostraran en el camp d'entrada de text del missatge d'alarma.

- L'opció Mètode de visualització permet seleccionar com es mostrarà l'alarma. Escolliu:

  - Finestra per a mostrar l'alarma en una finestra. Aquesta opció permet utilitzar tot l'interval d'opcions quan es configura l'alarma.

  - Notificació per a utilitzar el sistema de notificació estàndard per a mostrar el missatge de l'alarma. A causa de les limitacions del sistema de notificació, les següents opcions de configuració de l'alarma no es poden utilitzar amb les notificacions: establir la lletra i color, establir un fitxer d'àudio perquè es reprodueixi quan es mostra l'alarma, confirmació del reconeixement de l'alarma, tancament automàtic de la pantalla en expirar el temps de cancel·lació.

  Vegeu Visualitzar el missatge de l'alarma per a obtenir més detalls sobre com es mostren els missatges d'alarma.

- Utilitzeu el botó Accions especials... per a especificar ordres de l'intèrpret d'ordres a executar abans o després de mostrar l'alarma. Al diàleg Accions especials de l'alarma:

  - En el camp Acció de prealarma, introduïu una ordre de línia d'ordres a executar abans de mostrar l'alarma. Cal tenir en compte que el KAlarm esperarà fins que es completi l'ordre abans de mostrar l'alarma.

    Una acció de prealarma només s'executarà una vegada quan es mostri inicialment el missatge d'alarma, fins i tot quan un missatge de recordatori substitueix el missatge d'alarma real. No s'executarà en cap de les següents circumstàncies:

    - Quan es mostri un missatge de recordatori.

    - Quan es torni a mostrar el missatge després de posposar l'alarma, a menys que Executa per a les alarmes ajornades estigui marcada.

    - Quan es mostri el missatge en el moment de tancar la sessió i després es restaura quan hi torneu a accedir.

    - Quan s'activi una alarma que es repeteix (o un missatge d'alarma diferida) però encara és visible el missatge d'alarma des d'una ocurrència anterior; en altres paraules, quan l'anterior ocurrència de l'alarma encara no ha estat reconeguda.

    L'acció de prealarma es pot utilitzar per a controlar si es mostrarà el missatge d'alarma:

    - Marqueu Cancel·la l'alarma en cas d'error per a cancel·lar l'alarma si l'ordre de prealarma retorna un estat d'error. Això evitarà que es mostri el missatge d'alarma i s'executi qualsevol acció de postalarma.

    - Normalment, si l'ordre de prealarma retorna un error, es mostrarà un missatge d'error i veureu una indicació d'error a la llista d'alarmes. Aquestes notificacions d'error es poden prevenir marcant No notificar els errors.

  - En el camp Acció de postalarma, introduïu l'ordre a executar quan es reconegui l'alarma (bé feu clic a Tanca o utilitzeu el botó de tancar a la barra de títol de la finestra). No s'executarà en qualsevol de les següents circumstàncies:

    - Quan es tanca un missatge de recordatori.

    - En posposar l'alarma, excepte quan l'alarma ajornada sigui finalment reconeguda.

    - Quan es tanca el missatge d'alarma a causa de sortir de la sessió.

  Vegeu Alarmes d'ordre a continuació per als detalls sobre com s'executen les ordres a la línia d'ordres.

#### Alarmes d'ordre

Les alarmes d'ordre executen una ordre sense mostrar cap missatge d'alarma.

### Nota

Aquest tipus d'alarma no està disponible si s'executa el KDE en el mode kiosk.

Quan s'executa l'ordre, la variable d'entorn `KALARM_UID` contindrà l'UID de l'esdeveniment per a l'alarma. Cal tenir en compte que quan s'executa l'ordre des del botó Prova en el diàleg d'edició de l'alarma, la `KALARM_UID` restarà en blanc si es tracta d'una alarma nova, o si l'alarma ha estat modificada en el diàleg, ja que l'alarma només adquireix un UID quan es desa en el calendari d'alarmes.

Els controls disponibles per a les alarmes d'ordre són els següents:

- La casella de selecció Introduïu un script permet escollir introduir una ordre de línia d'ordres o un script.

  Si aquesta opció està sense marcar, podreu introduir una ordre de línia d'ordres a executar. L'ordre es passarà directament a l'intèrpret d'ordres predeterminat (definit per la variable d'entorn `SHELL`), i pot incloure qualsevol opció, paràmetres, canonades, etc. permeses per la línia d'ordres en una sola línia.

  Si aquesta opció està marcada, podreu introduir el text d'un script a executar. Recordeu incloure a l'script una primera línia com `#!/bin/bash` per a assegurar-vos que s'invoca l'intèrpret d'ordres correcte.

- Si l'ordre retorna un error, de manera normal es mostrarà un missatge d'error i veureu una indicació d'error a la llista d'alarmes. El missatge de notificació d'error es pot prevenir marcant No notificar els errors.

- Utilitzeu el grup de caselles Sortida de l'ordre per a especificar el que voleu fer amb qualsevol sortida de terminal que produeixi l'ordre quan s'executi.

  - Marqueu Executa en una finestra de terminal per a fer que l'ordre s'executi en una finestra de terminal. Podeu escollir quin tipus de finestra de terminal s'ha d'utilitzar en el diàleg de configuració.

  - Marqueu Registra a un fitxer per a desar la sortida de l'ordre en un fitxer. La sortida, precedida per un títol mostrarà el moment en què estava programat executar l'ordre, s'afegirà al contingut existent del fitxer. Introduïu el nom del fitxer en el quadre d'edició, o utilitzeu el botó al costat del quadre d'edició per a mostrar un diàleg de selecció de fitxers.

  - Marqueu Descarta per a descartar la sortida de l'ordre.

#### Alarmes de correu

Les alarmes de correu envien un correu electrònic sense mostrar cap missatge d'alarma.

Ompliu les adreces dels destinataris, l'assumpte del correu electrònic i el cos del missatge en els tres camps d'edició. Utilitzeu el botó al costat del quadre d'edició del destinatari per a veure la vostra llibreta d'adreces del KDE, des de la qual podreu seleccionar els destinataris del correu electrònic (tingueu en compte que el botó només es mostrarà si s'ha instal·lat i activat el connector de l'Akonadi del KAlarm). Es poden afegir adjunts utilitzant el botó Afegeix.... Cal tenir en compte que els adjunts hauran d'existir quan s'activi l'alarma, no s'emmagatzemarà cap còpia en el moment de configurar l'alarma. Per a eliminar un fitxer, seleccioneu-lo a la llista desplegable i feu clic al botó Elimina.

Establiu les següents opcions:

- El quadre combinat A permet seleccionar quina identitat del KMail utilitzar per a l'enviament del correu electrònic. Aquesta opció només apareix si la vostra adreça de correu electrònic A al diàleg de configuració està establerta a Usa les identitats del KMail. En cas contrari la vostra adreça de correu estarà preestablerta en el diàleg de configuració, el que farà inaplicable aquesta opció.

- Marqueu Còpia del correu a mi mateix per a enviar una còpia oculta del correu a vós mateix quan s'activi l'alarma. L'adreça de correu electrònic a la qual s'enviarà la còpia es pot establir en el diàleg de configuració, de manera predeterminada serà la vostra adreça de correu electrònic establerta al KMail.

#### Alarmes d'àudio

Les alarmes d'àudio reprodueixen un fitxer d'àudio sense mostrar cap missatge d'alarma.

Establiu les següents opcions:

- Introduïu el camí del fitxer de so o utilitzeu el botó al costat del quadre d'edició per a mostrar un diàleg de selecció de fitxers.

- Marqueu Repetició per a repetir contínuament el fitxer d'àudio fins que se seleccioni l'opció Atura la reproducció. Per a aturar la reproducció del fitxer, també podeu seleccionar l'opció de menú Accions → Atura la reproducció, o fer clic dret sobre la icona de la safata del sistema i escollir Atura la reproducció des del menú contextual. Si ho voleu, podeu configurar una drecera de teclat global per a aquesta acció.

- Marqueu Volum i ajusteu el control lliscant si voleu ajustar el volum del fitxer d'àudio a reproduir.

- Si el dorsal d'àudio que s'està utilitzant ho admet, podeu esvair el volum. Esvaïment significa començar a reproduir el fitxer d'àudio en un volum i canviar gradualment al volum final, en un interval de temps especificat. El volum final és el que s'ha introduït més amunt a Volum. Per a activar l'esvaïment, marqueu Esvaïment, i després introduïu el període d'esvaïment en segons en el camp Temps d'esvaïment, i ajusteu el control lliscant Volum inicial.

### Ajornament

Si l'alarma és una alarma que es repeteix i que es va ajornar després de l'última vegada que es va mostrar, el grup de caselles Alarma ajornada mostrarà l'hora en què es va ajornar l'alarma. Canvia... mostrarà un diàleg que permet canviar l'hora d'ajornament o cancel·lar-la.

### Hora

En el grup de caselles Hora, seleccioneu qualsevol de les dues:

- A la data i hora introduïu la data i hora a la qual cal activar l'alarma. Marqueu Qualsevol hora si voleu especificar només una data per a l'alarma: en aquest cas, l'alarma es mostrarà a la primera oportunitat a partir de l'hora d'inici del dia configurat, en la data especificada. (Configurar el KAlarm descriu com configurar l'hora d'inici del dia).

  Per a una alarma no recurrent, la data/hora que s'introdueixi haurà d'estar en el futur, o si només s'introdueix una data, podrà estar en avui o més tard. Per a una alarma que es repeteix, no hi ha restriccions d'aquest tipus, ja que la data/hora d'inici s'ajustarà automàticament a la primera recurrència de venciment després de l'hora actual.

- Temps des d'ara per a introduir quant temps després d'avui (en hores i minuts) s'activarà l'alarma.

Si ho voleu, escolliu una zona horària per a aplicar a l'alarma. Aquesta s'utilitzarà per a totes les dates i hores en relació amb aquesta alarma, incloent-hi les dates i hores de recurrència i excepció. Normalment, haureu d'abandonar els controls de la zona horària sense canvis a menys que es tingui una bona raó per a canviar-ho.

Els controls de la zona horària només es mostren quan la zona horària seleccionada és diferent de la zona horària predeterminada establerta al diàleg de configuració, o si feu clic al botó Zona horària....

- En el quadre combinat, escolliu la zona horària que ha d'utilitzar aquesta alarma. En crear una nova alarma, aquesta s'establirà inicialment a la zona horària seleccionada en el diàleg de configuració, la qual serà la zona horària del vostre ordinador a menys que s'hagi canviat.

- Seleccioneu Zona horària del sistema si voleu utilitzar l'hora local de l'ordinador (en qualsevol ordinador, el KAlarm passarà a estar en execució en aquell moment).

### Recordatori

Per a una alarma visual, marqueu Recordatori si voleu mostrar un recordatori, sigui abans o després de l'alarma principal i cadascuna de les seves repeticions (si n'hi ha). Introduïu quant temps abans o després, amb els controls d'edició al costat de la casella de selecció. Cal tenir en compte que si l'alarma és recurrent, el període de recordatori normalment es limitarà a ser inferior a l'interval de recurrència o de subrepetició.

### Nota

Els recordatoris no es mostraran per a les subrepeticions dins d'una recurrència. Els recordatoris només es mostraran per a cada repetició principal de l'alarma.

Si l'alarma és recurrent, marqueu Recordatori només per a la primera recurrència si només voleu un recordatori per a la primera repetició de l'alarma. Si marqueu aquesta opció, i abans hi ha un recordatori, el període de recordatori no estarà subjecte als límits normals de ser inferior a l'interval de recurrència o de subrepetició.

### Cancel·lar

Les opcions finals de cancel·lació de l'alarma determinen com es tractarà després de l'hora programada:

- La casella de selecció Cancel·la si ja és tard determina el que passarà si l'alarma no es pot activar en la seva hora programada.

  Marqueu aquesta casella per a cancel·lar l'alarma si no es pot activar dins d'un període de temps especificat després de l'hora correcta. El període de temps se selecciona mitjançant els controls que apareixeran quan marqueu la casella. Per exemple, si introduïu un període de temps d'1 hora, l'alarma s'activarà en la primera oportunitat una hora després del venciment, però si no es pot activar dins d'una hora, la seva activació serà cancel·lada.

  ### Nota

  El retard en les alarmes de només data, és a dir, les que tenen activada l'opció Qualsevol hora, es calcularà a partir de l'hora d'inici del dia sobre la data programada per a l'alarma.

  Deixeu la casella sense marcar per a activar l'alarma a la primera oportunitat a partir de l'hora programada, sense importar quant temps hagi transcorregut.

  ### Nota

  Una alarma només es podrà activar mentre esteu en una sessió, i amb les X i el KAlarm en execució.

- Marqueu Tanca la finestra automàticament després d'aquest temps si voleu que es tanqui automàticament la finestra de l'alarma si encara s'està mostrant quan s'abasti l'hora final de cancel·lació de l'alarma.

### Recurrència

Especifiqueu si la voleu o com s'haurà de repetir l'alarma utilitzant la pestanya Recurrència.

### Nota

Les característiques bàsiques de repetició de l'alarma es mostren per comoditat en el títol de la pestanya Recurrència. Primer es mostra l'interval de la recurrència, seguit per l'interval de la subrepetició establert mitjançant el botó Subrepetició.

En el grup de caselles Regla de recurrència, s'estableix el tipus de recurrència o període de temps com segueix:

- Per a activar l'alarma una única vegada, seleccioneu Sense recurrència.

- Seleccioneu En entrar per a activar l'alarma cada vegada que accediu, fins a la seva hora de finalització programada. Després, a la seva hora de finalització programada finalment s'activarà un cop més. (Cal tenir en compte que una alarma repetida a l'inici de sessió també s'activarà cada vegada que reinicieu el KAlarm).

- Per a fer que l'alarma es repeteixi a intervals regulars, seleccioneu un dels tipus de període de temps i després introduïu en el quadre Repeteix cada quants períodes de temps han de transcórrer entre les repeticions. Per exemple, per a repetir cada dues setmanes, podeu seleccionar Diària i introduir un valor de 14, o seleccionar Setmanal i introduir un valor de 2. Depenent del tipus de període de temps seleccionat, potser tindreu altres opcions:

  - Per a una recurrència setmanal, marqueu tots els dies de la setmana en els que voleu activar l'alarma.

  - Per a una recurrència mensual, podeu seleccionar una data fixa, o una posició (p. ex., el segon dimarts).

  - Per a una recurrència anual, podeu seleccionar un dia fix al mes, o una posició en un mes (p. ex., l'últim dissabte de maig). Marqueu cada mes de l'any en què voleu activar l'alarma.

    Si definiu una recurrència anual per al 29 de febrer, podreu especificar com s'haurà de manejar en anys que no siguin de traspàs, seleccionant l'opció corresponent Alarma el 29 de febrer als anys que no siguin de traspàs:

    - Cap: l'alarma s'activarà el 29 de febrer en els anys de traspàs, però serà suprimida en els anys que no siguin de traspàs.

    - 28 de febrer: l'alarma s'activarà el 29 de febrer en els anys de traspàs, i el 28 de febrer en anys que no siguin de traspàs.

    - 1 de març: l'alarma s'activarà el 29 de febrer en els anys de traspàs, i l'1 de març en anys que no siguin de traspàs.

  ### Suggeriment

  Per a ajustar l'alarma diària a activar-se només de dilluns a divendres, utilitzeu una recurrència setmanal i marqueu cada dia laboral de la setmana.

En el grup de caselles Fi de la recurrència, s'estableix l'hora final de la recurrència com segueix:

- Seleccioneu Sense fi per a continuar les repeticions indefinidament.

- Seleccioneu Finalitza després de per a especificar el nombre total d'ocurrències de l'alarma.

- Seleccioneu Finalitza el per a especificar la data/hora fins que s'ha de repetir l'alarma. Cal tenir en compte que utilitza la mateixa zona horària que l'hora d'inici de l'alarma.

  ### Nota

  La data/hora de finalització determina el moment en què s'activi l'última recurrència principal, però no limita les subrepeticions. Si es configuren, s'activaran normalment després de l'última recurrència principal, independentment de la data/hora de finalització.

El grup de caselles Excepcions permet excloure certes dates/hores de la recurrència que heu configurat. Cal tenir en compte que aquests controls no es mostraran en la forma abreujada del diàleg d'edició de l'alarma: per a veure'ls, feu clic a Més opcions.

- La llista d'excepcions (és a dir, dates/hores excloses) es mostra a l'esquerra. Per a afegir una nova excepció, introduïu una data a la dreta i premeu Afegeix. Per a canviar una excepció, seleccioneu-la a la llista, introduïu la nova data a la dreta i premeu Canvia. Per a suprimir una excepció, ressalteu-la a la llista i premeu Suprimeix.

- Podeu restringir una alarma perquè no s'activi en dies festius marcant Exclou els festius. Això no canviarà la manera com està programada l'alarma, sinó que simplement la suprimirà cada vegada que li toqui activar-se en un dia festiu. Podeu seleccionar el vostre país o regió per a les vacances en el diàleg de configuració.

- Podeu restringir una alarma perquè només s'activi durant la jornada laboral marcant Només durant l'horari de treball. Això no canviarà la manera com està programada l'alarma, sinó que simplement la suprimirà cada vegada que li toqui activar-se fora de l'horari de treball. Els dies i horari de treball s'estableixen en el diàleg de configuració.

#### Subrepetició

Podeu utilitzar el botó Subrepetició per a configurar una repetició dins d'una repetició. En aquest cas, cada vegada que l'alarma faci com se li especifica a la recurrència principal, en lloc d'activar-se un cop, ho farà en repetides ocasions d'acord amb les especificacions de la subrepetició. Per exemple, per a configurar una alarma que es repeteix cada hora des del migdia fins a les 18:00 de cada dijous, establireu una repetició setmanal el dijous a les 12:00, i utilitzareu el diàleg de subrepetició per a especificar un interval d'1 hora i o bé un compte de 6 o bé una durada de 6 hores.

Al diàleg Subrepetició mostrat en fer clic al botó Subrepetició, marqueu Repeteix cada per a establir una repetició, o desmarqueu-la per a eliminar la repetició. Si marqueu Repeteix cada, establireu la repetició com segueix:

- Introduïu l'interval de temps entre les repeticions en els controls al costat de Repeteix cada. Seleccioneu les unitats de temps que vulgueu (p. ex., dies) i després introduïu el nombre d'unitats.

- Especifiqueu el nombre de repeticions o la seva durada:

  - Seleccioneu Nombre de repeticions per a introduir quantes vegades s'activarà després de la recurrència principal. Així, per exemple, per a fer que l'alarma s'activi 4 vegades en cada recurrència principal, és a dir, tres vegades més, haureu d'introduir 3.

  - Seleccioneu Durada per a introduir el període de temps total durant el qual s'haurà de repetir l'alarma. No haurà de ser un múltiple exacte de l'interval de repetició, s'arrodonirà automàticament a la baixa quan feu clic a D'acord.

### Nota

Per a impedir l'encavalcament de les subrepeticions per a la mateixa alarma, la durada d'una subrepetició està limitada a ser inferior a l'interval més llarg entre les recurrències principals. Cada vegada que l'alarma es repeteix tal com s'especifica a la recurrència principal, qualsevol subrepetició encara activa que es va iniciar en la recurrència anterior serà automàticament cancel·lada.

### Altres controls

Si la configuració del sistema permet que diverses alarmes despertin el sistema des de la suspensió, podeu seleccionar Activa des de la suspensió per a activar el sistema si actualment està suspès quan venç l'alarma. Aquesta funció no és disponible per a les alarmes de només data perquè la seva hora no està definida. Vegeu Activa des de la suspensió per a més informació.

Per a les alarmes visuals, la casella de selecció Confirma el reconeixement permet especificar si se us demanarà confirmació en tancar la finestra del missatge de l'alarma. Això es pot utilitzar com a salvaguarda contra el reconeixement accidental de les alarmes.

Seleccioneu Mostra al KOrganizer per a afegir l'alarma al calendari actiu del KOrganizer, on apareixerà com un esdeveniment sense alarma. Aquesta opció permet realitzar un seguiment de les alarmes al KOrganizer mentre que seguiu fent ús de les funcions del KAlarm.

### Nota

Si posteriorment es modifica o suprimeix l'alarma al KAlarm, l'esdeveniment del KOrganizer serà modificat o suprimit corresponentment. Tanmateix, si canvieu l'esdeveniment al KOrganizer, l'alarma al KAlarm no es veurà afectada.

Premeu el botó Carrega la plantilla per a seleccionar una plantilla a preestablir amb el diàleg, com es descriu a Crear i gestionar les alarmes.

Premeu el botó Prova per a provar l'alarma i comprovar si funciona correctament. S'executarà com si s'hagués programat en la manera normal. En el cas d'una alarma d'àudio, premeu el botó Prova una segona vegada per a aturar la reproducció del fitxer de so.

Premeu el botó D'acord quan totes les dades siguin correctes per a afegir l'alarma a la llista programada. Cal tenir en compte que en editar una alarma existent, el botó D'acord es trobarà inhabilitat mentre no es realitzi cap canvi.

Visualitzar el missatge de l'alarma
Visualitzar el missatge de l'alarma

## Visualitzar el missatge de l'alarma

Els missatges d'alarma poden mostrar-se en finestres o com a notificacions, segons l'opció triada en el diàleg Edició d'una alarma. Aquestes dues opcions de visualització es descriuen a continuació.

Si inhibiu les notificacions per a l'escriptori, l'execució de les alarmes visuals se suspendrà fins que es tornin a habilitar les notificacions. Recordeu que això s'aplica a totes les alarmes visuals, independentment de si es mostren en finestres o com a notificacions.

### Finestra del missatge de l'alarma

Els missatges d'alarma que es mostren a les finestres proporcionen la màxima funcionalitat.

Quan venç un missatge d'alarma, es (si és possible) mostrarà a cada escriptori i no es pot cobrir per les finestres normals, per a assegurar que no us el perdeu. (Tingueu en compte que actualment només sistema de finestres X11 proporciona aquesta característica.) La finestra de missatges mostrarà el temps durant el qual s'ha programat l'alarma, de manera que podeu veure quan va sorgir si éreu fora de l'ordinador en aquell moment. Si el temps programat de l'alarma es troba en una zona horària diferent de la configuració del vostre ordinador local, també es mostrarà la zona horària. (Per als missatges de recordatori, la data/hora mostrada serà la prevista per a l'alarma principal o la seva recurrència, no la del missatge de recordatori, i el títol de la finestra serà «Recordatori»).

Les finestres dels missatges d'alarma romandran visibles fins que es reconeguin, llevat que Tanca la finestra automàticament després d'una cancel·lació retardada estigui marcada en el diàleg d'edició de l'alarma. En el cas d'una alarma que es repeteix, si romà una finestra de missatge no reconeguda d'una activació anterior de l'alarma, simplement apareixerà la finestra existent quan l'alarma sigui recurrent. Això evitarà haver de reconèixer diverses còpies del mateix missatge, cas que potser no voldreu.

La finestra del missatge de l'alarma proporciona qualsevol de les següents opcions aplicables a l'alarma que es mostra:

- Reconèixer l'alarma fent clic al botó Tanca. Això tancarà la finestra (després d'un missatge de confirmació, si heu seleccionat Confirma el reconeixement).

- Editar l'alarma fent clic al botó Edita.... Això mostrarà el diàleg d'edició de l'alarma.

- Mostrar les opcions d'ajornar l'alarma fins més tard fent clic al botó Ajorna.... Llavors seleccioneu Ajorna durant per a introduir quant temps a partir d'ara s'haurà de mostrar de nou el missatge (el botó Predefinit permet seleccionar d'una llista d'intervals de temps habituals), o seleccioneu Ajorna fins per a introduir la data i hora quan s'haurà de mostrar de nou el missatge. Feu clic a D'acord per a ajornar-la i tancar la seva finestra.

  ### Nota

  L'hora a la qual s'ajorni l'alarma haurà de ser anterior a la pròxima activació programada o següent recordatori avançat. Per aquesta raó, el ​botó ​Ajorna... a la finestra del missatge de l'alarma i el botó D'acord en el diàleg d'ajornament s'inhabiliten un minut abans de la pròxima activació o recordatori avançat.

  Cal tenir en compte que si es configura un recordatori després de l'alarma, podríeu ajornar l'alarma més enllà del seu temps de recordatori. En aquest cas, el recordatori seria suprimit.

  ### Nota

  El botó Ajorna... no estarà disponible per a les alarmes que es mostren en iniciar la sessió, a causa que s'ha seleccionat l'opció En iniciar la sessió.

- Aturar la reproducció dels fitxers de so de l'alarma fent clic al botó que mostra el símbol «atura la reproducció».

- Si el missatge de l'alarma es va crear arrossegant un correu electrònic des del KMail, podreu accedir directament al correu electrònic al KMail, feu clic al botó que mostra la icona del KMail. Això mostrarà el correu electrònic i seleccionarà la carpeta que conté el correu electrònic a la llista de carpetes del KMail.

  ### Avís

  Si es regeneren els índexs del KMail, es perdrà l'enllaç al correu electrònic del KMail.

- El botó que mostra la icona del KAlarm proporciona una manera còmoda per a activar la finestra principal del KAlarm. amb aquesta alarma ressaltada.

La forma en què es mostren les finestres del missatge d'alarma depèn del sistema de finestres en ús.

- Sistema de finestres X11

  Podeu escollir en el diàleg de configuració quin dels dos modes diferents s'haurà d'utilitzar per a mostrar les finestres dels missatges d'alarma:

  - Com una finestra normal. En aquest mode, el focus del teclat pren la finestra del missatge de l'alarma quan apareix, de manera que si esteu escrivint en aquest moment les pulsacions del teclat es desviaran a ella en comptes de la vostra aplicació original.

  - Com una finestra no modal. En aquest mode, el focus del teclat no es veurà afectat quan aparegui la finestra del missatge d'alarma, de manera que no interferirà amb la vostra escriptura. Tanmateix, en aquest mode la finestra no tindrà barra de títol o marc, per la qual cosa no la podreu moure o canviar de mida.

  Podeu escollir en el diàleg de configuració quin dels dos esquemes s'haurà d'utilitzar per a col·locar les finestres d'un missatge d'alarma:

  - Les finestres es mostren tan lluny del cursor del ratolí com sigui possible. Això minimitza la interrupció del vostre flux de treball i minimitza la possibilitat de reconèixer accidentalment l'alarma.

  - Les finestres es mostren en el centre de la pantalla. Per a reduir el risc de reconèixer accidentalment l'alarma, els botons de la finestra seran inhabilitats inicialment, activant-se només després d'un retard configurable.

  Si teniu diverses finestres de missatge d'alarma, o de missatges d'error, les podeu distribuir a través de la pantalla perquè totes siguin visibles, o agrupar-les a la part superior esquerra de la pantalla, mitjançant l'opció de menú Visualitza → Separa les finestres. Si voleu, podeu configurar una tecla de drecera global per a aquesta acció.

- Sistema de finestres Wayland

  El sistema de finestres Wayland no permet a les aplicacions controlar la posició o la decoració de les seves finestres, de manera que les opcions de visualització són molt més limitades.

  Per a reduir el risc de reconèixer accidentalment l'alarma, els botons de la finestra seran inhabilitats inicialment, activant-se només després d'un retard configurable.

### Notificacions dels missatges de l'alarma

Els missatges d'alarma que es mostren com a notificacions ofereixen menys funcionalitat que els que es mostren en finestres.

Quan venç un missatge d'alarma, es mostrarà com a una notificació. La notificació mostrarà el temps en el qual s'ha programat l'alarma. Si el temps programat de l'alarma es troba en una zona horària diferent de la configuració del vostre ordinador local, també es mostrarà la zona horària. (Per als missatges de recordatori, la data/hora mostrada serà la prevista per a l'alarma principal o la seva recurrència, no la del missatge de recordatori, i es mostrarà una capçalera «Recordatori»).

La notificació es tancarà automàticament després d'un breu temps d'espera. (Cal tenir en compte que el temps d'espera és comú per a totes les aplicacions, es pot canviar a l'Arranjament del sistema). Una vegada s'esgoti el temps d'espera d'una notificació, encara es podrà veure a l'historial de notificacions fins que l'elimineu o tanqueu la sessió. A causa que les aplicacions no tenen manera d'accedir a l'historial de notificacions, el KAlarm no pot eliminar ni substituir les notificacions en l'historial com ho faria amb les finestres d'alarma. Per tant, l'historial pot contenir múltiples notificacions per a la mateixa alarma, inclosos els recordatoris i recurrències.

La notificació del missatge d'alarma ofereix les següents opcions. Recordeu que en seleccionar qualsevol opció, la notificació es tancarà immediatament i evitarà que es mostri a l'historial de notificacions. També cal tenir en compte que aquestes opcions només estaran disponibles mentre la notificació està activa, abans que s'esgoti el temps d'espera. Si posteriorment accediu a la notificació en l'historial de notificacions, a causa de les limitacions del sistema de notificacions, l'única interacció disponible serà eliminar-la de l'historial.

- Reconèixer l'alarma fent clic al botó Tanca. Això tancarà la notificació.

- Editar l'alarma fent clic al botó Edita. Això mostrarà el diàleg d'edició de l'alarma.

- Mostra les opcions per a ajornar l'alarma fins més tard fent clic al botó Ajorna. Aquest botó només es mostrarà si és possible ajornar l'alarma. Per a més detalls, vegeu la descripció de l'opció d'ajornament a la secció Finestra del missatge de l'alarma.

- En fer clic a la notificació en qualsevol lloc que no sigui un botó, s'activarà la finestra principal del KAlarm, amb aquesta alarma ressaltada.

Funcionament de la safata del sistema
Funcionament de la safata del sistema

## Funcionament de la safata del sistema

De manera predeterminada, el KAlarm mostra una icona a la safata del sistema. La icona proporciona control i una indicació d'estat per al monitoratge de les alarmes. Una icona normal del KAlarm indica que les alarmes s'estan monitorant, mentre que dues icones modificades diferents indiquen que algunes alarmes, o totes les alarmes, no s'estan monitorant. Les modificacions de la icona depenen del tema de la icona que s'estigui utilitzant.

La icona de la safata del sistema del KAlarm restarà oculta automàticament de manera predeterminada sempre que no hi hagi alarmes vençudes en les pròximes 24 hores. Podeu canviar el límit de temps d'ocultació automàtica, o mostrar sempre la icona de la safata del sistema, utilitzant el diàleg de configuració. Per a mostrar la icona quan està oculta, feu clic a la fletxa de la safata del sistema per a mostrar les icones ocultes.

Si passeu el cursor del ratolí sobre la icona de la safata del sistema, es mostrarà un resum de les primeres alarmes de missatge que vencen en les pròximes 24 hores com un consell d'eina. Podeu desactivar aquesta característica, o configurar el nombre d'alarmes a mostrar i el seu format, en el diàleg de configuració.

Feu clic esquerre sobre la icona de la safata del sistema per a alternar entre mostra i oculta la finestra principal del KAlarm.

Feu clic dret sobre la icona de la safata del sistema per a veure el seu menú contextual:

Habilita les alarmes

  Habilita o inhabilita el monitoratge de les alarmes.

  Per a més detalls, vegeu Habilitar i inhabilitar les alarmes.

Alarma nova

  Després que seleccioneu el tipus d'alarma de la llista que apareix, s'obrirà el diàleg d'edició de l'alarma per a crear una alarma nova.

Atura la reproducció

  Atura la reproducció del fitxer d'àudio que s'està reproduint.

Separa les finestres

  Separa les finestres d'alarma i de missatge d'error al llarg de la pantalla, o les agrupa.

Configura el KAlarm...

  Mostra el diàleg de configuració del KAlarm.

  El diàleg de configuració es descriu en Configurar el KAlarm. Inclou les opcions relatives a la icona de la safata del sistema del KAlarm.

Restaura/Minimitza

  Restaura o minimitza la finestra principal del KAlarm.

Surt

  Tanca la safata del sistema i la finestra principal del KAlarm.

  Surt del KAlarm si no s'estan mostrant finestres de missatges d'alarma.

### Mostrar el KAlarm a la safata del sistema

Haureu d'estar executant l'escriptori Plasma o un altre gestor de finestres adequat per a mostrar el KAlarm a la safata del sistema.

Seleccioneu Visualitza → Mostra a la safata del sistema per a mostrar el KAlarm a la safata del sistema d'acord amb les preferències establertes a la pestanya Vista del diàleg de configuració.

Per a treure el KAlarm de la safata del sistema, desseleccioneu Visualitza → Mostra a la safata del sistema.

Per a escollir si es mostrarà el KAlarm a la safata del sistema després d'iniciar la sessió, utilitzeu la pestanya Vista del diàleg de configuració.

Actualitzar les alarmes
Actualitzar les alarmes

## Actualitzar les alarmes

En el cas improbable que una alarma no s'activi quan ho hauria de fer, podeu actualitzar la llista d'alarmes i activar les alarmes que faltin seleccionant Accions → Actualitza les alarmes. Això farà que el KAlarm torni a carregar tots els calendaris d'alarmes.

Podeu tornar a carregar un calendari individual i actualitzar les alarmes a la llista d'alarmes fent clic dret al calendari a la llista de calendaris i seleccionant l'opció de menú Torna a carregar. Per a més detalls, vegeu Calendaris d'alarmes.

Habilitar i inhabilitar les alarmes
Habilitar i inhabilitar les alarmes

## Habilitar i inhabilitar les alarmes

Les alarmes es poden habilitar i inhabilitar bé en conjunt o individualment:

- El «monitoratge d'alarmes» s'aplica a les alarmes en conjunt. Mentre que el monitoratge d'alarmes està inhabilitat, cap alarma serà activada. Mentre que el monitoratge d'alarmes està habilitat (la situació normal), totes les alarmes que no estiguin inhabilitades individualment seran activades en el moment apropiat.

  Quan es torni a habilitar el monitoratge d'alarmes, les que s'han activat mentre estaven inhabilitades s'activaran ara (a menys que qualsevol de les opcions de cancel·lació retardada ho impedeixi). En altres paraules, inhabilitar el monitoratge d'alarmes té el mateix efecte que aturar el KAlarm -les alarmes es posposen fins que es torni a habilitar-.

- Les alarmes es poden habilitar i inhabilitar individualment, independentment de l'estat del monitoratge d'alarmes. Pel que l'estat habilitada/inhabilitada individual de les alarmes no es modificarà mitjançant la inhabilitació i tornar a habilitar el monitoratge d'alarmes. A menys que el monitoratge d'alarmes estigui inhabilitat a causa que el KAlarm no s'està executant, les alarmes individuals només es poden inhabilitar si s'utilitzen les ordres de menú.

  Quan una alarma es torna a habilitar individualment, no s'activarà si ha vençut mentre estava inhabilitada. En altres paraules, inhabilitar una alarma individual cancel·larà totes les seves ocurrències fins que es torni a habilitar.

  Un estat d'alarma individual d'habilitada/inhabilitada s'indica pel seu color a la llista d'alarmes (el color es pot configurar a la pestanya Vista del diàleg de configuració).

Per a activar una alarma, s'haurà d'habilitar individualment, així com el monitoratge d'alarmes haurà d'estar habilitada.

### Habilitar el monitoratge d'alarmes

Perquè ocorri el monitoratge d'alarmes, el KAlarm haurà d'estar en execució. Una vegada l'executeu, serà a partir de llavors que s'iniciarà automàticament cada vegada que accediu a menys que la inhabiliteu a la pestanya General del diàleg de configuració.

Si el monitoratge d'alarmes està inhabilitat, feu el següent per a habilitar les alarmes:

- Seleccioneu Accions → Habilita les alarmes.

- Feu clic dret sobre la icona de la safata del sistema i escolliu Habilita les alarmes des del menú contextual.

### Inhabilitar el monitoratge d'alarmes

Podeu inhabilitar temporalment el monitoratge d'alarmes, el qual evitarà que el KAlarm torni a mostrar cap alarma fins que les torneu a habilitar, o -si s'assumeix que el KAlarm està configurat per a executar-se en iniciar la sessió- fins a la pròxima vegada que inicieu la sessió.

- Desseleccioneu Accions → Habilita les alarmes.

- Feu clic dret sobre la icona de la safata del sistema i desseleccioneu Habilita les alarmes des del menú contextual.

- Executeu el KAlarm amb l'opció `--disable-all` des de la línia d'ordres.

- Atureu el KAlarm com es descriu a Sortir del KAlarm.

Les alarmes es poden inhabilitar permanent evitant que el KAlarm s'executi en iniciar la sessió amb la pestanya General del diàleg de configuració.

### Habilitar i inhabilitar individualment les alarmes

Per a habilitar individualment les alarmes que estan inhabilitades, realitzeu una de les següents accions:

- Seleccioneu-ne una o més fent clic a les seves entrades a la llista d'alarmes. A continuació escolliu Accions → Habilita.

- Feu clic dret sobre les entrades en qüestió a la llista d'alarmes i escolliu Habilita des del menú contextual.

Per a inhabilitar individualment les alarmes que estan actualment habilitades, realitzeu una de les següents accions:

- Seleccioneu-ne una o més fent clic a les seves entrades a la llista d'alarmes. A continuació escolliu Accions → Inhabilita.

- Feu clic dret sobre les entrades en qüestió a la llista d'alarmes i escolliu Inhabilita des del menú contextual.

Despertar de l'estat de suspensió
Despertar de l'estat de suspensió

## Despertar de l'estat de suspensió

Les alarmes es poden configurar perquè quan s'activin, despertin l'ordinador des de la hibernació o suspensió, de manera que l'acció de l'alarma pot ocórrer fins i tot quan el sistema està inactiu. El mecanisme que fa servir el KAlarm per a despertar el sistema, i que es controla amb la interfície d'usuari, depèn del tipus de sistema i dels permisos de l'usuari. Hi ha dues possibilitats:

### Despertar de l'estat de suspensió del temporitzador del nucli Linux

En els sistemes Linux, si l'usuari té la capacitat de temporitzador d'alarma del nucli (`cap_wake_alarm`), es pot configurar qualsevol nombre d'alarmes per a activar-se des de la suspensió. En aquest cas, l'activació des de la suspensió es configura per a cada alarma individual en el diàleg d'edició d'alarma utilitzant l'opció Activa des de la suspensió.

Podeu configurar el període de temps anterior a l'alarma que l'ordinador es desperti de la suspensió, per a assegurar que el sistema té temps de restaurar-se completament abans que s'activi l'alarma, en el diàleg de configuració.

### Despertar de l'estat de suspensió de l'RTC

En sistemes no Linux, o en sistemes Linux on l'usuari no té la capacitat `cap_wake_alarm`, s'utilitza l'alarma del rellotge en temps real (RTC). Això només es pot establir per a una alarma cada vegada. En aquest cas, per a configurar-ho s'utilitza un diàleg especial d'activació des de la suspensió. El diàleg permet establir, cancel·lar o mostrar l'alarma d'activació des de la suspensió. Per a accedir al diàleg, seleccioneu Accions → Activa des de la suspensió.

L'ús de la funció per a despertar de la suspensió requereix privilegis administratius. Se us demanarà la contrasenya de l'usuari root quan establiu o cancel·leu una alarma d'aquest tipus.

### Nota

Aquest tipus d'alarma no és admesa per alguns ordinadors, especialment els antics, i alguns que només suporten l'establiment d'una hora d'activació de fins a 24 hores d'antelació. També hi poden haver restriccions en la manera en què funciona el mode de suspensió. Haureu de considerar l'establiment d'alarmes de prova per a comprovar la capacitat del vostre sistema abans de confiar en aquesta característica.

### Avís

El vostre ordinador només pot programar una sola alarma d'aquest tipus. Si utilitzeu aquesta funció amb el KAlarm, us haureu d'assegurar que no entra en conflicte amb qualsevol altra aplicació que també utilitzi el despertar de la suspensió. Cada vegada que una aplicació programa o neteja aquest estat, això cancel·larà qualsevol establiment d'aquest tipus establert prèviament, sense importar l'establert al KAlarm o a qualsevol altra aplicació.

El diàleg despertar de la suspensió s'utilitza conjuntament amb la llista d'alarmes a la finestra principal del KAlarm.

- Usa l'alarma ressaltada: Estableix l'alarma ressaltada a la llista d'alarmes com l'alarma per a despertar de la suspensió. Qualsevol alarma programada anteriorment serà cancel·lada, com s'ha explicat anteriorment. El botó només s'habilitarà si es ressalta una única alarma.

- Cancel·la el despertar de la suspensió: Cancel·la qualsevol alarma existent del mode de suspensió (sigui establert pel KAlarm o qualsevol altra aplicació -veure a dalt-). Cal tenir en compte que això només cancel·la funció d'activació associada a l'alarma, la mateixa alarma no se suprimeix i continuarà operant de forma normal.

- Mostra l'alarma actual: Ressalta l'alarma que desperta de la suspensió actual a la llista d'alarmes, de manera que es pugui identificar. El botó estarà inhabilitat si se n'ha configurat una.

- El control Nombre de minuts abans de l'alarma per a despertar de la suspensió permet, si així ho voleu, assegurar-vos que el sistema té temps per a si mateix per a restablir-se completament abans que s'activi l'alarma, de manera que l'alarma podrà activar-se al moment correcte.

Sortir del KAlarm
Sortir del KAlarm

## Sortir del KAlarm

Sortiu del KAlarm seleccionant Fitxer → Surt, o Surt des del menú contextual de la icona a la safata del sistema. Alternativament, si la icona de la safata del sistema no està visible, tanqueu la finestra principal del KAlarm.

Capítol 3. Configurar el KAlarm
Configurar el KAlarm

# Capítol 3. Configurar el KAlarm

Per a configurar el funcionament del KAlarm per a adaptar-se al vostre sistema i a les vostres preferències personals, seleccioneu Arranjament → Configura el KAlarm.... Això mostrarà el diàleg de configuració.

## General

La secció General permet controlar el comportament del KAlarm en general:

- Mode d'execució: Això permet seleccionar si el KAlarm s'hauria d'executar automàticament, manualment o no.

  - Executa automàticament: Seleccioneu-ho per a executar el KAlarm automàticament en iniciar la sessió per a assegurar-vos que sempre s'executa. Aquesta opció s'ha de seleccionar perquè el KAlarm funcioni amb normalitat i sempre activi les alarmes.

  - Executa només manualment: Seleccioneu-ho si només voleu utilitzar el KAlarm ocasionalment. No s'executarà automàticament, i haureu d'executar-lo manualment quan ho necessiteu. Un cop surti (o després de tancar la sessió), ja no funcionarà ni activarà alarmes fins que l'executeu manualment de nou.

  - No executis: Seleccioneu-ho si voleu deixar d'utilitzar el KAlarm. Ja no s'iniciarà a l'inici de sessió ni després de sortir o tancar, ja no activarà alarmes.

    Tingueu en compte que si més tard executeu el KAlarm de nou després de seleccionar aquesta opció, el KAlarm reprendrà el funcionament normal i s'executarà automàticament en iniciar la sessió. Si encara no voleu utilitzar el KAlarm després d'això, haureu de seleccionar aquesta opció No executis una vegada més.

- Avisa abans de sortir: El KAlarm ha d'estar executant-se perquè s'activin les alarmes. Seleccioneu aquesta opció de manera que si intenteu finalitzar el KAlarm utilitzant la seva opció Surt, se us advertirà que les alarmes estaran desactivades i es demanarà confirmació. Això evita la desactivació accidental de les alarmes. Per seguretat, aquesta opció es torna a activar automàticament de manera predeterminada cada vegada que canvieu el mode d'execució.

- Habilita els noms d'alarmes: Especifica si es pot assignar un nom a cada alarma per a ajudar-vos a identificar-la. Això determina si la columna Nom es mostrarà a la llista d'alarmes i si el camp Nom de l'alarma apareixerà en el diàleg Edita l'alarma.

- Confirma la supressió de les alarmes: Especifica si se us demanarà una confirmació cada vegada que suprimiu una alarma.

- Interval de temps predeterminat d'ajornament: Introduïu l'interval de temps predeterminat, en hores i minuts, per a mostrar inicialment quan es mostri el diàleg d'alarma ajornada. Cal tenir en compte que si s'ha ajornat una alarma anteriorment, l'interval que es mostra inicialment en el diàleg d'alarma ajornada serà igual que l'interval d'ajornament utilitzat l'última vegada que l'alarma es va ajornar.

- Terminal per a les alarmes d'ordre: Podeu seleccionar quin tipus de finestra de terminal utilitzar per a les alarmes d'ordre que s'executin en una finestra de terminal. Algunes de les aplicacions més comunes de finestra de terminal estan preconfigurades, p. ex., xterm, Konsole, encara que només es mostraran aquelles que estiguin instal·lades al sistema. Podeu veure les opcions d'ordres utilitzades per a cada aplicació veient l'ajuda contextual per al seu botó d'opció.

  Si voleu utilitzar una altra aplicació, o si voleu utilitzar una de les llistades, però amb diferents opcions per a l'ordre, seleccioneu Altres i introduïu l'ordre per a invocar la finestra de terminal. De manera predeterminada, la cadena d'ordre de l'alarma s'afegirà al que especifiqueu. També podeu especificar a on s'inserirà la cadena d'ordre de l'alarma, utilitzant els següents codis:

  %c

    Serà substituït per la cadena d'ordre de l'alarma.

  %w

    Serà substituït per la cadena d'ordre de l'alarma, amb un `sleep` annexat.

  %C

    Es crearà un fitxer d'ordre temporal que contindrà la cadena d'ordre de l'alarma, i serà substituït per l'ordre per a executar el fitxer.

  %W

    Es crearà un fitxer d'ordre temporal que contindrà la cadena d'ordre de l'alarma amb un `sleep` annexat, i serà substituït per l'ordre per a executar el fitxer.

  %t

    Serà substituït pel nom del KAlarm en l'idioma actual.

  Quan s'activi l'alarma d'ordre, la seva cadena d'ordre es posarà entre cometes abans d'inserir-la a la línia d'ordres de la finestra de terminal.

- Connectors: Aquesta secció permet triar quins dels connectors instal·lats del KAlarm s'ha d'utilitzar.

  - Dorsal d'àudio: Trieu quin sistema d'àudio utilitzar per a reproduir fitxers de so. Només es llisten els connectors d'àudio instal·lats; si no n'hi ha cap, aquesta opció no es mostra.

  - Activa l'Akonadi: Trieu si usar l'Akonadi per a proporcionar les característiques que depenen d'ell. Vegeu el connector de l'Akonadi per ales detalls. Tingueu en compte que aquesta opció només es mostra si s'ha instal·lat el connector de l'Akonadi.

Hora i data
Hora i data

## Hora i data

La secció de Data i hora permet establir les opcions relacionades amb la data i hora:

- Zona horària: Seleccioneu la zona horària. El KAlarm l'utilitza per a tot, excepte quan l'anul·leu per a les alarmes individuals.

- Regió per als dies festius: Seleccioneu quin país o regió utilitzar per als dies festius. Això afectarà les alarmes recurrents que tenen activada l'opció d'excloure els festius.

- Activa des de la suspensió abans de l'alarma: Introduïu el nombre de minuts abans de l'hora d'activació de l'alarma per a despertar el sistema, per a les alarmes configurades per a despertar des de la suspensió. Permet assegurar que el sistema té temps per a restaurar-se completament abans que s'activi l'alarma, de manera que l'alarma pugui activar-se en el moment correcte. Aquesta opció només es mostra si la configuració del sistema permet que diverses alarmes despertin el sistema des de la suspensió. Vegeu Activa des de la suspensió abans de l'alarma per a més informació.

- Inici de dia per a les alarmes per data: Estableix l'hora d'inici de la jornada per a activar només les alarmes per data, és a dir, aquelles per a les que es va seleccionar l'opció Qualsevol hora. A la data de venciment, aquestes alarmes s'activaran a la primera oportunitat durant les 24 hores a partir de l'hora d'inici del dia.

- Al grup de caselles Horari de treball: Aquestes opcions permeten definir les vostres hores de treball, és necessari quan se selecciona l'opció Només durant l'horari de treball per a una repetició en el diàleg d'edició de l'alarma.

  - Marqueu cada dia que sigui un dia de treball.

  - Hora d'inici del dia: Introduïu l'hora a la qual comenceu el treball cada dia.

  - Hora final del dia: Introduïu l'hora a la qual acabeu el treball cada dia.

- Duració de l'esdeveniment del KOrganizer: Introduïu la durada de l'esdeveniment per a establir al KOrganizer per a les alarmes que es copien al KOrganizer. La durada predeterminada és zero.

Emmagatzematge
Emmagatzematge

## Emmagatzematge

La secció Emmagatzematge permet escollir les opcions per a desar i arxivar les alarmes:

- Alarmes i plantilles noves: Especifiqueu quin calendari utilitzar per a emmagatzemar les alarmes i plantilles d'alarma noves quan s'utilitzin múltiples calendaris d'alarmes:

  - Desa al calendari predeterminat: Les alarmes i plantilles d'alarma noves s'afegiran automàticament al calendari d'alarmes predeterminat sense demanar confirmació.

  - Pregunta en quin calendari s'ha de desar: En crear una alarma o una plantilla d'alarma nova i hi ha més d'un calendari d'alarmes per a escriure, se us demanarà que escolliu el calendari a on s'haurà de desar. Cal tenir en compte que quan es desen les alarmes en el venciment, de manera predeterminada sempre s'emmagatzemen en el calendari d'alarmes arxivades, sense preguntar.

- El grup de caselles Alarmes arxivades: Aquestes opcions controlen l'emmagatzematge de les alarmes arxivades en el calendari predeterminat d'alarmes arxivades.

  - Mantén les alarmes després d'expirar: Seleccioneu aquesta opció per a arxivar les alarmes expirades i suprimides. Desseleccioneu-la per a no desar cap registre de les alarmes una vegada deixen d'estar actives. Cal tenir en compte que les alarmes suprimides només s'arxivaran si han estat prèviament activades. Si suprimiu una alarma abans que s'activi, aquesta serà descartada.

  - Descarta les alarmes arxivades després de: Estableix el nombre de dies per a emmagatzemar les alarmes expirades i suprimir-les a l'arxiu, després del qual se suprimiran definitivament.

  - Neteja les alarmes arxivades: Aquest botó descarta totes les alarmes actualment arxivades al calendari predeterminat d'alarmes arxivades. (Els altres calendaris d'alarmes arxivades no seran modificats en el cas que es comparteixin amb altres persones). Això no té efecte sobre les alarmes que posteriorment expirin o se suprimeixin, sinó que se seguiran arxivant d'acord amb les opcions seleccionades.

Correu electrònic
Correu electrònic

## Correu electrònic

La secció Correu electrònic permet escollir les opcions per a enviar i adreçar les alarmes de correu electrònic:

### Nota

Les opcions dependents del KMail només són disponibles si s'ha instal·lat i activat el connector de l'Akonadi del KAlarm.

- Client de correu: Especifiqueu el client de correu electrònic a utilitzar per a enviar les alarmes de correu electrònic:

  - KMail: Quan s'activa una alarma de correu electrònic, aquest correu serà enviat automàticament a través del KMail.

  - Sendmail: Quan s'activa una alarma de correu electrònic, aquest correu serà enviat automàticament a través del sendmail®. Aquesta opció només funcionarà si el sistema està configurat per a utilitzar el sendmail®, o un agent de transport de correu compatible com postfix o qmail.

- Copia els correus enviats a la carpeta «enviats» del KMail: Seleccioneu aquesta opció si, cada vegada que s'activi una alarma de correu electrònic, voleu una còpia del correu electrònic enviat emmagatzemat a la carpeta «`enviats`» del KMail.

  ### Nota

  Aquesta opció no està disponible si se selecciona el KMail com a client de correu electrònic, ja que ho fa automàticament.

- Notifica quan es posin a la cua correus remots: Seleccioneu aquesta opció per a mostrar una notificació quan una alarma de correu electrònic resti a la cua per a enviar-lo a un sistema remot. Això pot ser útil si, per exemple, teniu una connexió telefònica, o el correu electrònic es posa a la cua en la carpeta «`sortida`» del KMail, de manera que podreu assegurar-vos que fareu el necessari per a transmetre efectivament el missatge.

- Seleccioneu la vostra adreça de correu electrònic a utilitzar com adreça del remitent en les alarmes de correu electrònic:

  - Seleccioneu De per a introduir una adreça de correu electrònic.

  - Seleccioneu Usa l'adreça predeterminada del KMail per a utilitzar l'adreça predeterminada de correu electrònic que està configurada al KMail.

  - Seleccioneu Usa les identitats del KMail per a poder triar en el moment de configurar una alarma de correu electrònic del KMail, quines identitats emprar. La identitat predeterminada del KMail serà la utilitzada per a les alarmes que ja s'han configurat abans de seleccionar aquesta opció.

- Seleccioneu la vostra adreça de correu a utilitzar per a enviar còpies ocultes de les alarmes de correu a tu mateix quan l'opció Còpia del correu a mi mateix estigui seleccionada:

  - Seleccioneu BCC per a introduir una adreça de correu. Si les còpies ocultes s'han enviat al vostre compte a l'ordinador on s'executa el KAlarm, aquí podreu introduir simplement el vostre nom d'usuari.

  - Seleccioneu Usa l'adreça predeterminada del KMail per a utilitzar l'adreça predeterminada de correu electrònic que està configurada al KMail.

Vista
Vista

## Vista

La secció Vista permet controlar alguns aspectes de l'aparença del KAlarm. A la pestanya General:

- El grup de caselles Mostra a la safata del sistema: Quan està seleccionada, la icona de la safata del sistema serà mostrada mentre s'executi el KAlarm, d'acord amb l'opció seleccionada:

  - Mostra sempre: La icona de la safata del sistema es mostrarà sempre.

  - Oculta automàticament si no hi ha alarmes actives: La icona de la safata del sistema restarà oculta si no hi ha alarmes actives.

  - Oculta automàticament si no vencen alarmes en el període de temps: La icona de la safata del sistema restarà oculta si no hi ha cap alarma vençuda dins del període de temps especificat, a partir d'ara.

  Quan la icona de la safata del sistema s'oculta automàticament, podreu fer-la visible a través de l'opció de la safata del sistema per a mostrar les icones ocultes.

  Quan Mostra a la safata del sistema està seleccionada, tancar la icona a la safata del sistema tancarà totes les finestres principals del KAlarm, i si no hi ha finestres de missatges visibles, sortirà de l'aplicació.

- El grup de caselles Consell de la safata del sistema: Aquestes opcions controlen quina informació mostrar al consell que apareixerà quan passeu el cursor del ratolí sobre la icona del KAlarm a la safata del sistema.

  - Mostra les alarmes de les pròximes 24 hores: Quan se selecciona, es mostrarà un resum de les alarmes que vencin en les pròximes 24 hores.

  - Nombre màxim d'alarmes a mostrar: Desseleccioneu aquesta opció per a mostrar totes les alarmes de les pròximes 24 hores. Seleccioneu-la per a establir el nombre màxim d'alarmes que es mostraran.

  - Mostra l'hora de l'alarma: Seleccioneu aquesta opció per a mostrar l'hora en què està programada cada alarma.

  - Mostra el temps restant fins a l'alarma: Seleccioneu aquesta opció per a mostrar el temps restant abans de la següent ocurrència programada de cada alarma. El període de temps es mostra en hores i minuts.

    - Prefix: Especifiqueu un símbol o el text a mostrar davant de la quantitat de temps fins a activar l'alarma, per a distingir-la de l'hora a la qual està programada l'alarma.

- El grup de caselles Llista d'alarmes permet triar els colors utilitzats en la llista d'alarmes a la finestra principal del KAlarm, per a mostrar les alarmes inhabilitades i arxivades.

La pestanya Finestres d'alarma conté les opcions per a controlar l'aparença de les finestres del missatge d'alarma. Les opcions disponibles depenen del sistema de finestres en ús.

- Sistema de finestres X11

  - Col·loca les finestres lluny del cursor del ratolí: Seleccioneu aquesta opció per a mostrar les finestres dels missatges d'alarma el més lluny possible de la posició actual del cursor del ratolí. Això minimitza la possibilitat de reconèixer accidentalment una alarma fent clic en un botó de la mateixa a la finestra de missatge.

  - Centra les finestres, retardant l'activació dels botons de la finestra: Seleccioneu aquesta opció per a mostrar les finestres dels missatges d'alarma al centre de la pantalla. Per a reduir el risc d'accident en reconèixer l'alarma, els botons de la finestra estaran inicialment inhabilitats. El retard en segons abans que s'activin s'estableix a Retard de l'activació dels botons (en segons).

  - Les finestres de missatge tenen una barra de títol i prenen el focus del teclat: Aquesta opció controla si les finestres dels missatges d'alarma són modals o no, és a dir, si agafen el focus del teclat quan apareixen. Per a més detalls, vegeu la secció Visualitzar el missatge de l'alarma.

- Sistema de finestres Wayland

  - Per a reduir el risc d'accident en reconèixer l'alarma, els botons de la finestra estaran inicialment inhabilitats. El retard en segons abans que s'activin s'estableix a Retard de l'activació dels botons (en segons).

Edita
Edita

## Edita

La secció Edita permet seleccionar els valors predeterminats en les opcions en el diàleg d'edició de l'alarma:

- La pestanya General conté les opcions que s'apliquen a tots els tipus d'alarma.

  - Estableix el mètode predeterminat per a les alarmes visuals.

  - Establiu els estats predeterminats per a les caselles de selecció Mostra al KOrganizer i Cancel·la si ja és tard.

  - Establiu el tipus predeterminat de repetició.

  - Seleccioneu el tractament predeterminat en els anys no de traspàs de les recurrències anuals previstes per al 29 de febrer.

- La pestanya Tipus d'alarma conté les opcions que s'apliquen a tipus específics d'alarma.

  - Per a les alarmes visuals:

    - Establiu els estats predeterminats per a les caselles de selecció Tanca la finestra automàticament després d'aquest temps i Confirma el reconeixement.

    - Establiu les unitats del període predeterminat per al recordatori.

    - Establiu les accions especials predeterminades de les alarmes visuals.

    - Establiu les opcions de so predeterminades. Cal tenir en compte que s'ha d'indicar un fitxer de so predeterminat, encara que el tipus de so no estigui establert a Fitxer de so.

  - Per a les alarmes d'ordre:

    - Establiu els estats predeterminats per a les caselles de selecció Introduïu un script i Executa en una finestra de terminal.

  - Per a les alarmes de correu electrònic:

    - Establiu l'estat predeterminat per a la casella de selecció Còpia del correu a mi mateix.

- La pestanya Lletra i color permet establir l'aparença predeterminada dels missatges d'alarma. Seleccioneu la vostra lletra predeterminada, i els colors de primer pla i de fons.

Capítol 4. Funcionament de la línia d'ordres
Funcionament de la línia d'ordres

# Capítol 4. Funcionament de la línia d'ordres

Quan s'indiquen paràmetres de línia d'ordres, el KAlarm no mostrarà la llista d'alarmes programades com s'ha descrit anteriorment a Usar el KAlarm. Les opcions específiques de la línia d'ordres per al KAlarm es poden utilitzar per a les següents operacions:

- programar una alarma nova

- controlar el mode visual del KAlarm

- obtenir ajuda

Les opcions addicionals de línia d'ordres es proporcionen principalment per a habilitar altres programes a la interfície del KAlarm. Es descriuen en el capítol Guia del KAlarm per a desenvolupadors.

La línia d'ordres només ha de contenir les opcions aplicables per a una operació del KAlarm. Si voleu realitzar operacions múltiples, s'haurà d'invocar múltiples vegades el KAlarm amb un sol conjunt d'opcions cada vegada.

## Programar una alarma nova

Les següents opcions s'utilitzen per a programar una alarma nova:

Opció | Descripció
--- | ---
`-a`, `--ack-confirm` | Missatge de confirmació quan el missatge d'alarma és reconegut.
`-A`, `--attach `URL`` | Especifica el camí o URL d'un fitxer que s'adjuntarà al correu electrònic. Aquesta opció es pot repetir si és necessari. Amb aquesta opció s'ha d'especificar `--mail`.
`--auto-close` | Tanca automàticament la finestra d'alarma després de l'expiració del període `--late-cancel`. Amb aquesta opció s'ha d'especificar `--late-cancel`.
`-b`, `--beep` | Emet un timbre audible quan es mostra el missatge. Amb aquesta opció no es poden especificar `--speak`, `--play` i `--play-repeat`.
`--bcc` | Us envia una còpia oculta del correu electrònic. Amb aquesta opció s'ha d'especificar `--mail`.
`-c`, `--color`, `--colour `color`` | Estableix el color de fons del missatge al nom de color especificat per a les Qt™ o al codi hexadecimal 0xRRGGBB.
`-C`, `--colorfg`, `--colourfg `color`` | Estableix el color de primer pla del missatge al nom de color especificat per a les Qt™ o al codi hexadecimal 0xRRGGBB.
`-d`, `--disable` | Inhabilita l'alarma. No s'activarà fins que s'hagi habilitat manualment.
`--disable-all` | Inhabilita el monitoratge d'alarmes. Això evita que les alarmes s'activin fins que torneu a habilitar les alarmes o reinicieu el KAlarm, p. ex., en el següent inici de sessió. Amb aquesta opció no es pot especificar `--triggerEvent`.

`-e`, `--exec `línia_d'ordres``

Especifica una ordre de línia d'ordres a executar. Si s'especifica, aquesta opció haurà de ser l'última opció del KAlarm a la línia d'ordres del KAlarm. Tots els paràmetres de les ordres i opcions posteriors s'interpretaran com la formació de la línia d'ordres a executar. Amb aquesta opció no es poden especificar `--file`, `--exec-display` i `--mail`. S'ignoraran `--ack-confirm`, `--beep`, `--color` i `--colorfg`.

`-E`, `--exec-display `línia_d'ordres``

Especifica una ordre de línia d'ordres a executar per a generar el text del missatge d'alarma. Si s'especifica, aquesta opció haurà de ser l'última opció del KAlarm a la línia d'ordres del KAlarm. Tots els paràmetres i opcions posteriors s'interpretaran com la formació de la línia d'ordres a executar. Amb aquesta opció no es poden especificar `--exec`, `--file` i `--mail`.

`-f`, `--file `URL`` | Especifica el camí o URL d'un fitxer de text o d'imatge per a formar el missatge d'alarma. Amb aquesta opció no es poden especificar `--exec`, `--exec-display` i `--mail`, i `missatge` no ha d'estar present.
`-F`, `--from-id `ID`` | Utilitza la identitat del KMail especificada com a remitent del correu electrònic. Amb aquesta opció s'ha d'especificar `--mail`.

`-i`, `--interval `període``

Estableix l'interval entre les repeticions de l'alarma. Les hores/minuts s'especifiquen en el format `nHnM`, on `n` és un nombre, p. ex., 3H30M. Els altres períodes de temps s'especifiquen en el format `nX`, on `n` és un nombre i `X` és una de les següents lletres: A (any), M (mes), S (setmana), D (dia). Si també s'especifica `--recurrence`, no estaran permesos A (anys) i M (mesos). Obligatori si s'especifica `--repeat` o `--until`.

`-k`, `--korganizer` | Mostra l'alarma com un esdeveniment al calendari actiu del KOrganizer.

`-l`, `--late-cancel `període``

Cancel·la l'alarma si no es pot activar en el `període` especificat després de l'hora correcta. Hores/minuts s'especifiquen en el format `nHnM`, on `n` és un número, p. ex., 3H30M. Els altres períodes de temps s'especifiquen en el format `nX`, on `n` és un número i `X` és una de les següents lletres: S (setmanes), D (dies). El valor predeterminat de `període` és d'1 minut.

`-L`, `--login` | Activa l'alarma cada vegada que entreu. Amb aquesta opció no es poden especificar `--interval`, `--repeat` i `--until`.
`-m`, `--mail `adreça`` | Envia un correu a l'adreça especificada. Aquesta opció es pot repetir si és necessari. Amb aquesta opció no es poden especificar `--exec`, `--exec-display` i `--file`. Les opcions `--ack-confirm`, `--beep`, `--color` i `--colorfg` seran ignorades amb aquesta opció.
`-n`, `--name `nom`` | Especifica un nom per a ajudar-vos a identificar l'alarma.
`-N`, `--notify` | Mostra l'alarma com a una notificació, no en una finestra. Amb aquesta opció no es poden especificar `--color`, `--colorfg`, `--play`, `--ack-confirm` i `--auto-close`.
`-p`, `--play `URL`` | Especifica el camí o URL d'un fitxer d'àudio que es reproduirà una vegada, sigui com una alarma d'àudio o quan es mostri el missatge de l'alarma. Amb aquesta opció no es poden especificar `--play-repeat`, `--beep` i `--speak`.
`-P`, `--play-repeat `URL`` | Especifica el camí o URL d'un fitxer d'àudio que es reproduirà de forma repetida, o bé fins que s'utilitzi Atura la reproducció, o pel temps de mostrar el missatge d'alarma. Amb aquesta opció no es poden especificar `--play`, `--beep` i `--speak`.
`--recurrence `spec`` | Estableix l'alarma a repetir. Especifiqueu la repetició utilitzant la sintaxi d'iCalendar (definida en el RFC2445), p. ex., «FREQ=MONTHLY;COUNT=4;INTERVAL=3;BYDAY=-1MO». Amb aquesta opció no es pot especificar `--until`.

`-r`, `--repeat `compte``

Estableix el nombre de vegades que s'activarà l'alarma, o si s'ha especificat una recurrència amb `--recurrence`, el nombre de vegades que s'activarà l'alarma cada vegada que s'activi `--recurrence` (és a dir, una repetició dins d'una altra repetició). Si `--recurrence` no està present, especifiqueu -1 per a repetir l'alarma de forma indefinida. Amb aquesta opció hi haurà d'haver `--interval`, i `--until` no es podrà especificar.

`-R`, `--reminder `període``

Fa sortir una alarma de recordatori en la quantitat de temps especificat abans o després de l'alarma principal i cadascuna de les seves repeticions (si n'hi ha). El `període` s'especifica en el mateix format com es descriu per a `--late-cancel`. De manera predeterminada, el recordatori es produirà abans de l'alarma. Per a especificar un recordatori després de l'alarma, utilitzeu el prefix `+` amb el `període`, p. ex. +3D. Aquesta opció no es pot especificar amb `--exec`, `--mail` o `--reminder-once`.

`--reminder-once `període``

Fa sortir una alarma de recordatori una vegada, en la quantitat de temps especificat abans o després de la primera recurrència de l'alarma principal. No recordarà si s'ha mostrat abans o després de les recurrències posteriors (si n'hi ha). El `període` s'especifica en el mateix format com es descriu per a `--reminder`. Aquesta opció no es pot especificar amb `--exec`, `--mail` o `--reminder`.

`-s`, `--speak` | Pronuncia el missatge quan es mostra. Aquesta opció requereix que el KAlarm s'hagi construït amb el «speech» activat, i estigui instal·lat i funcionant el mòdul Speech de les Qt™. Amb aquesta opció no es pot especificar `--beep`, `--play` i `--play-repeat`.
`-S`, `--subject `assumpte`` | La línia d'assumpte del correu. Amb aquesta opció s'ha d'especificar `--mail`.

`-t`, `--time `data/hora``

Activa l'alarma a la data o el dia/hora especificats. Especifica una data sense una hora en el format `aaaa-mm-dd[TZ]`, especifica una data i hora amb `[[[aaaa-]mm-]dd-]hh:mm[TZ]` (on s'ometrà, de manera predeterminada els camps de data als valors per a avui). Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`-v`, `--volume `percentatge`` | Ajusta el volum de l'àudio per a la reproducció del fitxer d'àudio. Aquesta opció només es pot utilitzar quan s'especifica `--play` o `--play-repeat`.

`-u`, `--until `data/hora``

Repeteix l'alarma fins a la data o la data/hora especificats. Especifiqueu la data o la data/hora utilitzant la mateixa sintaxi que per a `--time`. Cal tenir en compte que si s'especifica `--time`, la zona horària es prendrà del seu valor i no es podrà incloure en el valor de `--until`. Hi haurà d'estar `--interval`, i `--repeat` i `--recurrence` no es poden especificar amb aquesta opció.

`missatge` | Text de missatge a mostrar o, si s'especifica `--mail`, el cos del missatge del correu.

Encara que sigui un missatge de text, cal especificar `--file`, `--exec`, `--exec-display`, `--play` o `--play-repeat`, les excepcions ja esmentades, totes les opcions són opcionals.

Dos exemples alternatius mostrant un missatge de diverses línies amb un fons vermell a les 10 pm el 27 d'aquest mes són:

    % kalarm -c red -t 27-22:00 "Recordatori de \nSTOP"
    % kalarm -c 0xFF0000 -t 27-22:00 "Recordatori de\nSTOP"

Altres opcions
Altres opcions

## Altres opcions

Les següents opcions s'utilitzen per a realitzar diverses funcions, incloent-hi mostrar el diàleg d'edició de l'alarma.

Opció | Descripció
--- | ---
`--edit `ID_esdeveniment`` | Mostra el diàleg Edita l'alarma per a editar l'alarma amb l'ID de l'esdeveniment especificat. L'ID de l'esdeveniment és un ID únic, de manera opcional precedit pel nom configurat o l'ID numèric del recurs que conté l'esdeveniment, en el format `[ID_recurs:]UID_esdeveniment`.
`--edit-new-audio` | Mostra el diàleg d'edició de l'alarma, per tal d'editar una alarma d'àudio nova.
`--edit-new-command` | Mostra el diàleg d'edició de l'alarma, amb la finalitat d'editar una alarma d'ordre nova.
`--edit-new-display` | Mostra el diàleg d'edició de l'alarma, per tal d'editar una alarma visual nova.
`--edit-new-email` | Mostra el diàleg d'edició de l'alarma, per tal d'editar una alarma de correu nova.
`--edit-new-preset `nom_plantilla`` | Mostra el diàleg d'edició de l'alarma, configurat amb la plantilla d'alarma amb el nom especificat, per tal d'editar una alarma nova.
`--list` | Genera una llista de les alarmes programades a `stdout`. La llista mostra una breu descripció de cadascuna de les alarmes pendents: el seu identificador de recurs, l'UID, següent hora programada i el text del missatge o fitxer.
`--tray` | Mostra el KAlarm com una icona a la safata del sistema.
`--disable-all` | Inhabilita el monitoratge de totes les alarmes.

Vegeu també:

kf6options(7)
qt6options(7)

Capítol 5. Guia del KAlarm per a desenvolupadors
Guia del KAlarm per a desenvolupadors

# Capítol 5. Guia del KAlarm per a desenvolupadors

El KAlarm proporciona una interfície per a permetre que altres aplicacions requereixin les següents funcions:

- programar una alarma nova

- cancel·lar una alarma ja programada

- activar una alarma ja programada

- mostrar el diàleg d'edició de l'alarma

- llistar les alarmes planificades

Cadascuna de les anteriors funcions estan implementades tant a través d'una crida de D-Bus com a la línia d'ordres. Les crides de D-Bus s'han d'utilitzar amb preferència si el KAlarm ja està en execució.

## Interfície de D-Bus

Les crides de D-Bus descrites en aquest document s'implementen en el camí de l'objecte de D-Bus `/kalarm` del KAlarm. La interfície es defineix en els fitxers `org.kde.kalarm.kalarm.xml` i `kalarmiface.h`.

cancelEvent
cancelEvent

## Nom

cancelEvent — cancel·la una alarma ja programada.

## Sinopsi

    void cancelEvent(const QString& ID_esdeveniment)

### Paràmetres

`ID_esdeveniment`

  Especifica l'ID únic de l'esdeveniment a cancel·lar, de manera opcional precedit pel nom configurat o l'ID numèric del recurs que conté l'esdeveniment, en el format `[ID_recurs:]UID_esdeveniment`.

## Descripció

`cancelEvent()` és una crida de D-Bus per a cancel·lar l'alarma especificada. El KAlarm suprimirà l'alarma del calendari sense que es mostri o executi.

triggerEvent
triggerEvent

## Nom

triggerEvent — activa una alarma ja programada.

## Sinopsi

    void triggerEvent(const QString& ID_esdeveniment)

### Paràmetres

`ID_esdeveniment`

  Especifica l'ID únic de l'esdeveniment a activar, de manera opcional precedit pel nom configurat o l'ID numèric del recurs que conté l'esdeveniment, en el format `[ID_recurs:]UID_esdeveniment`.

## Descripció

`triggerEvent()` és una crida de D-Bus per a activar la visualització immediata o l'execució de l'alarma especificada (sense importar l'hora a la qual està programada). El KAlarm recuperarà l'alarma del calendari i després la mostra o executa.

Si l'alarma ja ha vençut, llavors el KAlarm suprimirà totes les aparicions programades de l'alarma fins a l'hora actual, i si no roman la repetició de l'alarma, l'alarma se suprimirà del calendari. Si l'alarma no ha vençut, les seves aparicions programades no es modificaran.

scheduleMessage
scheduleMessage

## Nom

scheduleMessage — programa un nou missatge d'alarma.

## Sinopsi

    bool scheduleMessage(const QString& nom,
                         const QString& missatge,
                         const QString& HoraDataInici,
                         int CancellaTard,
                         unsigned etiquetes,
                         const QString& ColorFons,
                         const QString& ColorPrimerPla,
                         const QString& tipus_de_lletra,
                         const QString& URL_àudio,
                         int MinutsRecordatori,
                         const QString& recurrència,
                         int IntervalSubRepetecions,
                         int CompteSubRepetecions)

    bool scheduleMessage(const QString& nom,
                         const QString& missatge,
                         const QString& HoraDataInici,
                         int CancellaTard,
                         unsigned etiquetes,
                         const QString& ColorFons,
                         const QString& ColorPrimerPla,
                         const QString& tipus_de_lletra,
                         const QString& URLàudio,
                         int MinutsRecordatori,
                         int TipusRecurrència,
                         int IntervalRecurrència,
                         int CompteRecurrència)

    bool scheduleMessage(const QString& nom,
                         const QString& missatge,
                         const QString& HoraDataInici,
                         int CancellaTard,
                         unsigned etiquetes,
                         const QString& ColorFons,
                         const QString& ColorPrimerPla,
                         const QString& tipus_de_lletra,
                         const QString& URLàudio,
                         int MinutsRecordatori,
                         int TipusRecurrència,
                         int IntervalRecurrència,
                         const QString& DataHoraFinal)

### Paràmetres

`nom`

  Especifica un nom opcional per a l'alarma.

`missatge`

  Especifica el text del missatge a programar, o si `etiquetes` té establert el bit `DISPLAY_COMMAND`, especifica la línia d'ordres a executar per a generar el text del missatge.

`HoraDataInici`

  Especifica la data programada, o la data/hora, s'ha de mostrar el missatge. Per a una alarma de només data, la cadena haurà d'estar en el format `AAAA-MM-DD[TZ]` (com és retornat per `QDate::toString(Qt::ISODate)`). Per a una alarma amb una data i una hora, la cadena haurà d'estar en el format `AAAA-MM-DDTHH:MM[:SS][TZ]` (com és retornat per `QDateTime::toString(Qt::ISODate)` ) o `HH:MM[:SS]` (com és retornat per `QTime::toString(Qt::ISODate)` ). Si no s'especifica una data, s'utilitzarà la data d'avui. Cal tenir en compte que qualsevol valor per als segons serà ignorat.

  Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`CancellaTard`

  Causa que l'alarma sigui cancel·lada si no es pot activar amb el nombre especificat de minuts després de l'hora programada de l'alarma. Si el valor és 0, l'alarma no es cancel·larà sense importar el tard que s'activi.

`etiquetes`

  Especifica l'OR lògic de les etiquetes d'alarma desitjades. Els bits de l'etiqueta són els definits en la classe `KAlarmIface` en el fitxer `kalarmiface.h`. Cal tenir en compte que no tots els bits de l'etiqueta són aplicables a les alarmes de missatge.

`ColorFons`

  Especifica el color de fons per a mostrar el missatge. La cadena pot estar en el format «#RRGGBB» (com és retornat per `QColor::name()` on RR, GG i BB són dos dígits hexadecimals per als colors vermell, verd i blau. Com a alternativa, la cadena pot estar en qualsevol dels formats acceptats per `QColor::setNamedColor()`, com un nom en la base de dades de color de X (p. ex. «red» o «steelblue»). Establiu la cadena a «null» per a especificar el color predeterminat per al fons actual.

`ColorPrimerPla`

  Especifica el color de primer pla per a mostrar el missatge. El format de la cadena és el mateix que per a `ColorFons`, o bé establiu la cadena a «null» per a especificar el color predeterminat per al primer pla actual.

`tipus_de_lletra`

  Especifica la lletra per a mostrar el missatge. El format de la cadena és la sortida de `QFont::toString()`. Establiu la cadena a «null» per a utilitzar la lletra predeterminada per al missatge actual quan es mostri aquest.

`URLàudio`

  Especifica el fitxer d'àudio que es reproduirà quan es mostri el missatge. Establiu el valor a «null» si no hi ha cap fitxer d'àudio a reproduir.

`MinutsRecordatori`

  Especifica el nombre de minuts abans de l'alarma principal i de cadascuna de les seves repeticions (si n'hi ha) a la qual s'haurà de mostrar una alarma de recordatori. Introduïu un valor negatiu perquè el recordatori es mostri després de l'alarma principal. Especifiqueu 0 si no es requereix el recordatori.

`recurrència`

  Especifica una recurrència regular de l'alarma, utilitzant la sintaxi d'iCalendar tal com es defineix en la RFC2445. Per exemple, «FREQ=MONTHLY;COUNT=4;INTERVAL=3;BYDAY=-1MO» especificaria 4 repeticions a intervals de 3 mesos l'últim dilluns de cada mes. Per a una alarma no recurrent, especifiqueu una cadena buida.

`TipusRecurrència`

  Especifica el tipus de repetició per a l'alarma. Els valors permesos són MINUTELY, DAILY, WEEKLY, MONTHLY, YEARLY. Aquests es defineixen en la classe `KAlarmIface` en el fitxer `kalarmiface.h`. Les recurrències mensuals són del dia del tipus de mes, i les recurrències anuals són de la data en el tipus d'any, amb la data en ambdós casos agafada del paràmetre `HoraDataInici`.

`IntervalRecurrència`

  Especifica el nombre de períodes (minuts/dies/setmanes/mesos/anys com s'especifica en `TipusRecurrència`) entre les recurrències de l'alarma.

`CompteRecurrència`

  Especifica el nombre de vegades que s'ha de repetir l'alarma. Especifiqueu -1 per a repetir l'alarma de forma indefinida.

`DataHoraFinal`

  Especifica la data final o la data/hora, per a les recurrències de l'alarma. Si `HoraDataInici` inclou una hora, aquest paràmetre també inclourà una hora, si `HoraDataInici` conté només una data, aquest paràmetre també contindrà només una data. No ha de contenir un especificador de zona horària; s'utilitzarà la mateixa zona horària que per `HoraDataInici` per a interpretar el valor d'aquest paràmetre.

`IntervalSubRepetecions`

  Especifica el nombre de minuts entre les subrepeticions de l'alarma. Especifiqueu 0 per a sense subrepeticions. S'ignora si no s'especifica la recurrència.

`CompteSubRepetecions`

  Especifica el nombre de subrepeticions de l'alarma, incloent-hi l'ocurrència inicial.

## Descripció

`scheduleMessage()` és una crida de D-Bus per a programar el missatge d'alarma especificat per a mostrar-lo a la data i hora especificats. Té tres formes. La forma més general permet una recurrència arbitrària a especificar -utilitzeu-ho per a no repetir les alarmes-. Les altres formes faciliten l'accés a un conjunt limitat de tipus de recurrència d'alarma, un especificador del nombre de repeticions i l'altre una hora de finalització.

Si l'hora programada (incloent-hi qualsevol repetició) ja ha passat, el KAlarm mostrarà immediatament el missatge (a menys que el valor de `CancellaTard` indiqui que ja és massa tard per a mostrar l'alarma, en aquest cas el KAlarm ignorarà la petició). Si l'hora programada (o una repetició) està en el futur, KAlarm afegirà el missatge d'alarma al calendari predeterminat d'alarmes actiu per a mostrar-lo després.

scheduleFile
scheduleFile

## Nom

scheduleFile — programa una alarma nova que mostrarà el contingut d'un fitxer de text o d'imatge.

## Sinopsi

    bool scheduleFile(const QString& nom,
                      const QString& URL,
                      const QString& HoraDataInici,
                      int CancellaTard,
                      unsigned etiquetes,
                      const QString& ColorFons,
                      const QString& URLàudio,
                      int MinutsRecordatori,
                      const QString& recurrència,
                      int IntervalSubRepetecions,
                      int CompteSubRepetecions)

    bool scheduleFile(const QString& nom,
                      const QString& URL,
                      const QString& HoraDataInici,
                      int CancellaTard,
                      unsigned etiquetes,
                      const QString& ColorFons,
                      const QString& URLàudio,
                      int MinutsRecordatori,
                      int TipusRecurrència,
                      int IntervalRecurrència,
                      int CompteRecurrència)

    bool scheduleFile(const QString& nom,
                      const QString& URL,
                      const QString& HoraDataInici,
                      int CancellaTard,
                      unsigned etiquetes,
                      const QString& ColorFons,
                      const QString& URLàudio,
                      int MinutsRecordatori,
                      int TipusRecurrència,
                      int IntervalRecurrència,
                      const QString& HoraDataFinal)

### Paràmetres

`nom`

  Especifica un nom opcional per a l'alarma.

`URL`

  Especifica el fitxer de text o d'imatge el contingut del qual es mostrarà en el missatge que es programi.

`HoraDataInici`

  Especifica la data programada, o la data/hora, s'ha de mostrar el missatge. Per a una alarma de només data, la cadena haurà d'estar en el format `AAAA-MM-DD[TZ]` (com és retornat per `QDate::toString(Qt::ISODate)`). Per a una alarma amb una data i una hora, la cadena haurà d'estar en el format `AAAA-MM-DDTHH:MM[:SS][TZ]` (com és retornat per `QDateTime::toString(Qt::ISODate)` ) o `HH:MM[:SS]` (com és retornat per `QTime::toString(Qt::ISODate)` ). Si no s'especifica una data, s'utilitzarà la data d'avui. Cal tenir en compte que qualsevol valor per als segons serà ignorat.

  Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`CancellaTard`

  Causa que l'alarma sigui cancel·lada si no es pot activar amb el nombre especificat de minuts després de l'hora programada de l'alarma. Si el valor és 0, l'alarma no es cancel·larà sense importar el tard que s'activi.

`etiquetes`

  Especifica l'OR lògic de les etiquetes d'alarma desitjades. Els bits de l'etiqueta són els definits en la classe `KAlarmIface` en el fitxer `kalarmiface.h`. Cal tenir en compte que no tots els bits de l'etiqueta són aplicables a les alarmes de fitxer.

`ColorFons`

  Especifica el color de fons per a mostrar el fitxer. La cadena pot estar en el format «#RRGGBB» (com és retornat per `QColor::name()` on RR, GG i BB són dos dígits hexadecimals per als colors vermell, verd i blau. Com a alternativa, la cadena pot estar en qualsevol dels formats acceptats per `QColor::setNamedColor()`, com un nom en la base de dades de color de X (p. ex. «red» o «steelblue»). Establiu la cadena a «null» per a especificar el color predeterminat per al fons actual.

`URLàudio`

  Especifica el fitxer d'àudio que es reproduirà quan es mostri el missatge. Establiu el valor a «null» si no hi ha cap fitxer d'àudio a reproduir.

`MinutsRecordatori`

  Especifica el nombre de minuts abans de l'alarma principal i de cadascuna de les seves repeticions (si n'hi ha) a la qual s'haurà de mostrar una alarma de recordatori. Introduïu un valor negatiu perquè el recordatori es mostri després de l'alarma principal. Especifiqueu 0 si no es requereix el recordatori.

`recurrència`

  Especifica una recurrència regular de l'alarma, utilitzant la sintaxi d'iCalendar tal com es defineix en la RFC2445. Per exemple, «FREQ=MONTHLY;COUNT=4;INTERVAL=3;BYDAY=-1MO» especificaria 4 repeticions a intervals de 3 mesos l'últim dilluns de cada mes. Per a una alarma no recurrent, especifiqueu una cadena buida.

`TipusRecurrència`

  Especifica el tipus de repetició per a l'alarma. Els valors permesos són MINUTELY, DAILY, WEEKLY, MONTHLY, YEARLY. Aquests es defineixen en la classe `KAlarmIface` en el fitxer `kalarmiface.h`. Les recurrències mensuals són del dia del tipus de mes, i les recurrències anuals són de la data en el tipus d'any, amb la data en ambdós casos agafada del paràmetre `HoraDataInici`.

`IntervalRecurrència`

  Especifica el nombre de períodes (minuts/dies/setmanes/mesos/anys com s'especifica en `TipusRecurrència`) entre les recurrències de l'alarma.

`CompteRecurrència`

  Especifica el nombre de vegades que s'ha de repetir l'alarma. Especifiqueu -1 per a repetir l'alarma de forma indefinida.

`DataHoraFinal`

  Especifica la data final o la data/hora, per a les recurrències de l'alarma. Si `HoraDataInici` inclou una hora, aquest paràmetre també inclourà una hora, si `HoraDataInici` conté només una data, aquest paràmetre també contindrà només una data. No ha de contenir un especificador de zona horària; s'utilitzarà la mateixa zona horària que per `HoraDataInici` per a interpretar el valor d'aquest paràmetre.

`IntervalSubRepetecions`

  Especifica el nombre de minuts entre les subrepeticions de l'alarma. Especifiqueu 0 per a sense subrepeticions. S'ignora si no s'especifica la recurrència.

`CompteSubRepetecions`

  Especifica el nombre de subrepeticions de l'alarma, incloent-hi l'ocurrència inicial.

## Descripció

`scheduleFile()` és una crida de D-Bus per a programar el text o fitxer d'imatge especificat per a mostrar-lo a la data i hora especificats. A part d'especificar un camí o URL de fitxer i ometent el color de fons i la lletra, el seu ús és idèntic al de `scheduleMessage` -per a més detalls, vegeu la descripció de la funció-.

scheduleCommand
scheduleCommand

## Nom

scheduleCommand — programa una alarma nova que executarà una ordre.

## Sinopsi

    bool scheduleCommand(const QString& nom,
                         const QString& Línia_d'ordres,
                         const QString& HoraDataInici,
                         int CancellaTard,
                         unsigned etiquetes,
                         const QString& recurrència,
                         int IntervalSubRepetecions,
                         int CompteSubRepetecions)

    bool scheduleCommand(const QString& nom,
                         const QString& Línia_d'ordres,
                         const QString& HoraDataInici,
                         int CancellaTard,
                         unsigned etiquetes,
                         int TipusRecurrència,
                         int IntervalRecurrència,
                         int CompteRecurrència)

    bool scheduleCommand(const QString& nom,
                         const QString& Línia_d'ordres,
                         const QString& HoraDataInicial,
                         int CancellaTard,
                         unsigned etiquetes,
                         int TipusRecurrència,
                         int IntervalRecurrència,
                         const QString& HoraDataFinal)

### Paràmetres

`nom`

  Especifica un nom opcional per a l'alarma.

`línia_d'ordres`

  Especifica l'ordre a executar. El paràmetre `etiquetes` indica si aquest paràmetre conté una línia d'ordres o un script d'ordres.

`HoraDataInici`

  Especifica la data programada, o la data/hora, s'ha de mostrar el missatge. Per a una alarma de només data, la cadena haurà d'estar en el format `AAAA-MM-DD[TZ]` (com és retornat per `QDate::toString(Qt::ISODate)`). Per a una alarma amb una data i una hora, la cadena haurà d'estar en el format `AAAA-MM-DDTHH:MM[:SS][TZ]` (com és retornat per `QDateTime::toString(Qt::ISODate)` ) o `HH:MM[:SS]` (com és retornat per `QTime::toString(Qt::ISODate)` ). Si no s'especifica una data, s'utilitzarà la data d'avui. Cal tenir en compte que qualsevol valor per als segons serà ignorat.

  Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`CancellaTard`

  Causa que l'alarma sigui cancel·lada si no es pot activar amb el nombre especificat de minuts després de l'hora programada de l'alarma. Si el valor és 0, l'alarma no es cancel·larà sense importar el tard que s'activi.

`etiquetes`

  Especifica l'OR lògic de les etiquetes d'alarma desitjades. Els bits de l'etiqueta són els definits en la classe `KAlarmIface` en el fitxer `kalarmiface.h`. Cal tenir en compte que no tots els bits de l'etiqueta són aplicables a les alarmes d'ordre.

`recurrència`

  Especifica una recurrència regular de l'alarma, utilitzant la sintaxi d'iCalendar tal com es defineix en la RFC2445. Per exemple, «FREQ=MONTHLY;COUNT=4;INTERVAL=3;BYDAY=-1MO» especificaria 4 repeticions a intervals de 3 mesos l'últim dilluns de cada mes. Per a una alarma no recurrent, especifiqueu una cadena buida.

`TipusRecurrència`

  Especifica el tipus de repetició per a l'alarma. Els valors permesos són MINUTELY, DAILY, WEEKLY, MONTHLY, YEARLY. Aquests es defineixen en la classe `KAlarmIface` en el fitxer `kalarmiface.h`. Les recurrències mensuals són del dia del tipus de mes, i les recurrències anuals són de la data en el tipus d'any, amb la data en ambdós casos agafada del paràmetre `HoraDataInici`.

`IntervalRecurrència`

  Especifica el nombre de períodes (minuts/dies/setmanes/mesos/anys com s'especifica en `TipusRecurrència`) entre les recurrències de l'alarma.

`CompteRecurrència`

  Especifica el nombre de vegades que s'ha de repetir l'alarma. Especifiqueu -1 per a repetir l'alarma de forma indefinida.

`DataHoraFinal`

  Especifica la data final o la data/hora, per a les recurrències de l'alarma. Si `HoraDataInici` inclou una hora, aquest paràmetre també inclourà una hora, si `HoraDataInici` conté només una data, aquest paràmetre també contindrà només una data. No ha de contenir un especificador de zona horària; s'utilitzarà la mateixa zona horària que per `HoraDataInici` per a interpretar el valor d'aquest paràmetre.

`IntervalSubRepetecions`

  Especifica el nombre de minuts entre les subrepeticions de l'alarma. Especifiqueu 0 per a sense subrepeticions. S'ignora si no s'especifica la recurrència.

`CompteSubRepetecions`

  Especifica el nombre de subrepeticions de l'alarma, incloent-hi l'ocurrència inicial.

## Descripció

`scheduleCommand()` és una crida de D-Bus per a programar la línia d'ordres especificada, o scripts d'ordres, per a executar a la data i hora especificats. A part d'especificar una ordre i ometent els paràmetres del color de fons, la lletra i el fitxer d'àudio, el seu ús és idèntic al de `scheduleMessage` -per a més detalls, vegeu la descripció de la funció-.

scheduleEmail
scheduleEmail

## Nom

scheduleEmail — programa una alarma nova que enviarà un correu electrònic.

## Sinopsi

    bool scheduleEmail(const QString& nom,
                       const QString& ID_De,
                       const QString& adreces,
                       const QString& assumpte,
                       const QString& missatge,
                       const QString& adjunts,
                       const QString& HoraDataInici,
                       int CancellaTard,
                       unsigned etiquetes,
                       const QString& recurrència,
                       int IntervalSubRepetecions,
                       int CompteSubRepetecions)

    bool scheduleEmail(const QString& nom,
                       const QString& ID_De,
                       const QString& adreces,
                       const QString& assumpte,
                       const QString& missatge,
                       const QString& adjunts,
                       const QString& HoraDataInici,
                       int CancellaTard,
                       unsigned etiquetes,
                       int TipusRecurrència,
                       int IntervalRecurrència,
                       int CompteRecurrència)

    bool scheduleEmail(const QString& nom,
                       const QString& ID_De,
                       const QString& adreces,
                       const QString& assumpte,
                       const QString& missatge,
                       const QString& adjunts,
                       const QString& HoraDataInici,
                       int CancellaTard,
                       unsigned etiquetes,
                       int TipusRecurrència,
                       int IntervalRecurrència,
                       const QString& TempsFinal)

### Paràmetres

`nom`

  Especifica un nom opcional per a l'alarma.

`ID_De`

  La identitat del KMail a utilitzar com a remitent del correu. Si està buida, l'adreça del remitent serà la configurada a les preferències de correu del KAlarm.

`adreces`

  Una llista separada per comes de les adreces de correu dels destinataris.

`assumpte`

  Especifica la línia d'assumpte del correu.

`missatge`

  Especifica el cos del missatge del correu.

`adjunts`

  Una llista separada per comes dels camins o URL dels fitxers a enviar com a adjunts del correu.

`HoraDataInici`

  Especifica la data programada, o la data/hora, s'ha de mostrar el missatge. Per a una alarma de només data, la cadena haurà d'estar en el format `AAAA-MM-DD[TZ]` (com és retornat per `QDate::toString(Qt::ISODate)`). Per a una alarma amb una data i una hora, la cadena haurà d'estar en el format `AAAA-MM-DDTHH:MM[:SS][TZ]` (com és retornat per `QDateTime::toString(Qt::ISODate)` ) o `HH:MM[:SS]` (com és retornat per `QTime::toString(Qt::ISODate)` ). Si no s'especifica una data, s'utilitzarà la data d'avui. Cal tenir en compte que qualsevol valor per als segons serà ignorat.

  Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`CancellaTard`

  Causa que l'alarma sigui cancel·lada si no es pot activar amb el nombre especificat de minuts després de l'hora programada de l'alarma. Si el valor és 0, l'alarma no es cancel·larà sense importar el tard que s'activi.

`etiquetes`

  Especifica l'OR lògic de les etiquetes d'alarma desitjades. Els bits de l'etiqueta són els definits en la classe `KAlarmIface` en el fitxer `kalarmiface.h`. Cal tenir en compte que no tots els bits de l'etiqueta són aplicables a les alarmes de correu.

`recurrència`

  Especifica una recurrència regular de l'alarma, utilitzant la sintaxi d'iCalendar tal com es defineix en la RFC2445. Per exemple, «FREQ=MONTHLY;COUNT=4;INTERVAL=3;BYDAY=-1MO» especificaria 4 repeticions a intervals de 3 mesos l'últim dilluns de cada mes. Per a una alarma no recurrent, especifiqueu una cadena buida.

`TipusRecurrència`

  Especifica el tipus de repetició per a l'alarma. Els valors permesos són MINUTELY, DAILY, WEEKLY, MONTHLY, YEARLY. Aquests es defineixen en la classe `KAlarmIface` en el fitxer `kalarmiface.h`. Les recurrències mensuals són del dia del tipus de mes, i les recurrències anuals són de la data en el tipus d'any, amb la data en ambdós casos agafada del paràmetre `HoraDataInici`.

`IntervalRecurrència`

  Especifica el nombre de períodes (minuts/dies/setmanes/mesos/anys com s'especifica en `TipusRecurrència`) entre les recurrències de l'alarma.

`CompteRecurrència`

  Especifica el nombre de vegades que s'ha de repetir l'alarma. Especifiqueu -1 per a repetir l'alarma de forma indefinida.

`DataHoraFinal`

  Especifica la data final o la data/hora, per a les recurrències de l'alarma. Si `HoraDataInici` inclou una hora, aquest paràmetre també inclourà una hora, si `HoraDataInici` conté només una data, aquest paràmetre també contindrà només una data. No ha de contenir un especificador de zona horària; s'utilitzarà la mateixa zona horària que per `HoraDataInici` per a interpretar el valor d'aquest paràmetre.

`IntervalSubRepetecions`

  Especifica el nombre de minuts entre les subrepeticions de l'alarma. Especifiqueu 0 per a sense subrepeticions. S'ignora si no s'especifica la recurrència.

`CompteSubRepetecions`

  Especifica el nombre de subrepeticions de l'alarma, incloent-hi l'ocurrència inicial.

## Descripció

`scheduleEmail()` és una crida de D-Bus per a programar el correu especificat per a enviar a la data i hora especificats. A part d'especificar una capçalera i contingut i ometent els paràmetres de color del missatge, la lletra i el fitxer d'àudio, el seu ús és idèntic al de `scheduleMessage` -per a més detalls, vegeu la descripció de la funció-.

scheduleAudio
scheduleAudio

## Nom

scheduleAudio — programa una alarma nova que executarà una ordre.

## Sinopsi

    bool scheduleAudio(const QString& nom,
                       const QString& URLàudio,
                       int PercentatgeVolum,
                       const QString& HoraDataInici,
                       int CancellaTard,
                       unsigned etiquetes,
                       const QString& recurrència,
                       int IntervalSubRepetecions,
                       int CompteSubRepetecions)

    bool scheduleAudio(const QString& nom,
                       const QString& URLàudio,
                       int PercentatgeVolum,
                       const QString& HoraDataInici,
                       int CancellaTard,
                       unsigned etiquetes,
                       int TipusRecurrència,
                       int IntervalRecurrència,
                       int CompteRecurrència)

    bool scheduleAudio(const QString& nom,
                       const QString& URLàudio,
                       int PercentatgeVolum,
                       const QString& HoraDataInici,
                       int CancellaTard,
                       unsigned etiquetes,
                       int TipusRecurrència,
                       int IntervalRecurrència,
                       const QString& HoraDataFinal)

### Paràmetres

`nom`

  Especifica un nom opcional per a l'alarma.

`URLàudio`

  Especifica el fitxer d'àudio que es reproduirà.

`PercentatgeVolum`

  Especifica el nivell de volum a utilitzar, com a percentatge del volum total. Especifiqueu -1 per a utilitzar el volum predeterminat.

`HoraDataInici`

  Especifica la data programada, o la data/hora, s'ha de mostrar el missatge. Per a una alarma de només data, la cadena haurà d'estar en el format `AAAA-MM-DD[TZ]` (com és retornat per `QDate::toString(Qt::ISODate)`). Per a una alarma amb una data i una hora, la cadena haurà d'estar en el format `AAAA-MM-DDTHH:MM[:SS][TZ]` (com és retornat per `QDateTime::toString(Qt::ISODate)` ) o `HH:MM[:SS]` (com és retornat per `QTime::toString(Qt::ISODate)` ). Si no s'especifica una data, s'utilitzarà la data d'avui. Cal tenir en compte que qualsevol valor per als segons serà ignorat.

  Si no s'especifica la zona horària, s'assumirà la del sistema local. Si és present un especificador de zona horària `TZ`, aquest podrà ser el nom d'una zona horària del sistema (p. ex. `Europe/London`) o `UTC`, la qual representa la zona horària UTC.

`CancellaTard`

  Causa que l'alarma sigui cancel·lada si no es pot activar amb el nombre especificat de minuts després de l'hora programada de l'alarma. Si el valor és 0, l'alarma no es cancel·larà sense importar el tard que s'activi.

`etiquetes`

  Especifica l'OR lògic de les etiquetes d'alarma desitjades. Els bits de l'etiqueta són els definits en la classe `KAlarmIface` en el fitxer `kalarmiface.h`. Cal tenir en compte que no tots els bits de l'etiqueta són aplicables a les alarmes d'ordre.

`recurrència`

  Especifica una recurrència regular de l'alarma, utilitzant la sintaxi d'iCalendar tal com es defineix en la RFC2445. Per exemple, «FREQ=MONTHLY;COUNT=4;INTERVAL=3;BYDAY=-1MO» especificaria 4 repeticions a intervals de 3 mesos l'últim dilluns de cada mes. Per a una alarma no recurrent, especifiqueu una cadena buida.

`TipusRecurrència`

  Especifica el tipus de repetició per a l'alarma. Els valors permesos són MINUTELY, DAILY, WEEKLY, MONTHLY, YEARLY. Aquests es defineixen en la classe `KAlarmIface` en el fitxer `kalarmiface.h`. Les recurrències mensuals són del dia del tipus de mes, i les recurrències anuals són de la data en el tipus d'any, amb la data en ambdós casos agafada del paràmetre `HoraDataInici`.

`IntervalRecurrència`

  Especifica el nombre de períodes (minuts/dies/setmanes/mesos/anys com s'especifica en `TipusRecurrència`) entre les recurrències de l'alarma.

`CompteRecurrència`

  Especifica el nombre de vegades que s'ha de repetir l'alarma. Especifiqueu -1 per a repetir l'alarma de forma indefinida.

`DataHoraFinal`

  Especifica la data final o la data/hora, per a les recurrències de l'alarma. Si `HoraDataInici` inclou una hora, aquest paràmetre també inclourà una hora, si `HoraDataInici` conté només una data, aquest paràmetre també contindrà només una data. No ha de contenir un especificador de zona horària; s'utilitzarà la mateixa zona horària que per `HoraDataInici` per a interpretar el valor d'aquest paràmetre.

`IntervalSubRepetecions`

  Especifica el nombre de minuts entre les subrepeticions de l'alarma. Especifiqueu 0 per a sense subrepeticions. S'ignora si no s'especifica la recurrència.

`CompteSubRepetecions`

  Especifica el nombre de subrepeticions de l'alarma, incloent-hi l'ocurrència inicial.

## Descripció

`scheduleAudio()` és una crida de D-Bus per a programar el fitxer d'àudio especificat a reproduir a la data i hora especificats. A part d'especificar un volum i ometent els paràmetres de color del missatge i la lletra, el seu ús és idèntic al de `scheduleMessage` -per a més detalls, vegeu la descripció de la funció-.

edit
edit

## Nom

edit — Mostra el diàleg d'edició de l'alarma per a editar una alarma.

## Sinopsi

    bool edit(const QString& ID_esdeveniment)

### Paràmetres

`ID_esdeveniment`

  Especifica l'ID únic de l'esdeveniment a editar, de manera opcional precedit pel nom configurat o l'ID numèric del recurs que conté l'esdeveniment, en el format `[ID_recurs:]UID_esdeveniment`.

### Valor de retorn

fals si l'alarma especificada no s'ha trobat o és de només lectura, cert el contrari.

## Descripció

`edit()` és una crida de D-Bus per a mostrar el diàleg d'edició de l'alarma per a editar l'alarma especificada.

editNew
editNew

## Nom

editNew — Mostra el diàleg d'edició de l'alarma per a editar una alarma nova.

## Sinopsi

    bool editNew(int tipus)

    bool editNew(const QString& nom_plantilla)

### Paràmetres

`tipus`

  Especifica el tipus d'alarma. Els valors permesos són DISPLAY, COMMAND, EMAIL, AUDIO. Aquests es defineixen en la classe `KAlarmIface` en el fitxer `kalarmiface.h`.

`nom_plantilla`

  Especifica el nom d'una plantilla d'alarma com a base de la nova alarma activa.

### Valor de retorn

fals si `tipus` té un valor no vàlid, o si no es pot trobar una plantilla amb el nom `nom_plantilla`; cert en cas contrari.

## Descripció

`editNew()` és una crida de D-Bus per a mostrar el diàleg d'edició de l'alarma per a editar una alarma nova. Si s'especifica un tipus d'alarma com un paràmetre, es mostrarà un diàleg en blanc. D'altra banda, si s'especifica un nom de plantilla d'alarma com un paràmetre, el diàleg estarà configurat amb els detalls de la plantilla.

list
list

## Nom

list — Retorna una llista de les alarmes planificades.

## Sinopsi

    QString list()

### Valor de retorn

Llista d'alarmes, separades per salts de línia, cadascuna en el format `ID_recurs`:`UID` `hora` `text`

## Descripció

`list()` és una crida de D-Bus per a retornar una cadena que conté un resum de les alarmes programades. La llista mostra una breu descripció de cadascuna de les alarmes pendents: el seu identificador de recurs, l'UID, següent hora programada i el text del missatge o fitxer.

Interfície de la línia d'ordres
Interfície de la línia d'ordres

## Interfície de la línia d'ordres

Les opcions de línia d'ordres es proporcionen per a permetre que altres programes iniciïn el KAlarm si no s'està executant, a fi d'activar o cancel·lar les alarmes programades, o programar-ne de noves. La raó d'utilitzar opcions de línia d'ordres per a aquesta finalitat és que si el KAlarm es va iniciar sense cap paràmetre de línia d'ordres i després s'envien les crides de D-Bus, aquest començarà de manera predeterminada en el mode gràfic, el qual no és desitjable per a crides internes a l'aplicació.

### Nota

Els programes han de comprovar primer si el KAlarm ja està en execució, si ho és, s'utilitzaran les crides de D-Bus per a demanar aquestes operacions.

Les opcions de línia d'ordres per a programar una alarma nova es descriuen en el capítol de Funcionament de la línia d'ordres. Les opcions per a activar i cancel·lar alarmes programades són les següents:

### Nota

Els usuaris normals també poden si ho desitgen utilitzar aquestes opcions de línia d'ordres (assumint que puguin proporcionar la informació necessària dels paràmetres).

Opció | Descripció
--- | ---
`--cancelEvent `ID_esdeveniment`` | Cancel·la l'alarma amb l'ID de l'esdeveniment especificat. L'ID de l'esdeveniment és un ID únic, de manera opcional precedit per l'ID del recurs que conté l'esdeveniment, en el format `[ID_recurs:]UID_esdeveniment`. L'acció agafada és la mateixa que per a la crida de D-Bus cancelEvent(). Amb aquesta opció no es pot especificar `--triggerEvent`.
`--triggerEvent `ID_esdeveniment`` | Activa l'alarma amb l'ID de l'esdeveniment especificat. L'ID de l'esdeveniment és un ID únic, de manera opcional precedit per l'ID del recurs que conté l'esdeveniment, en el format `[ID_recurs:]UID_esdeveniment`. L'acció agafada és la mateixa que per a la crida de D-Bus triggerEvent(). Amb aquesta opció no es pot especificar `--cancelEvent`.

Exemples:

    % kalarm --triggerEvent KAlarm-387486299,702
    % kalarm --cancelEvent KAlarm-388886299,793

Capítol 6. Preguntes i respostes
Preguntes i respostes

# Capítol 6. Preguntes i respostes

6.1. Quin tipus de fitxers de configuració utilitza el KAlarm?
6.2. A on emmagatzema el KAlarm les seves alarmes?
6.3. En quin format s'emmagatzemen les alarmes?
6.4. Quina és la funció del connector de l'Akonadi del KAlarm?
6.5. Què és el programa kalarmautostart?
6.6. Puc utilitzar el KAlarm en un escriptori que no sigui Plasma?

6.1. | Quin tipus de fitxers de configuració utilitza el KAlarm?

La configuració del KAlarm es manté en els següents fitxers a la carpeta qtpaths --paths GenericConfigLocation :

- `kalarmrc` manté les vostres preferències del KAlarm.
- `kalarmresources` manté la llista dels calendaris d'alarma que utilitza actualment el KAlarm.

6.2. | A on emmagatzema el KAlarm les seves alarmes?

Quan s'executa per primera vegada el KAlarm, crea els següents calendaris d'alarma a la carpeta qtpaths --paths GenericDataLocation :

- `kalarm/calendar.ics`, el qual manté les alarmes actives.
- `kalarm/expired.ics`, el qual manté les alarmes arxivades.
- `kalarm/template.ics`, el qual manté les plantilles d'alarma.
- `kalarm/displaying.ics` és un fitxer de calendari especial per a contenir els detalls de les alarmes que es mostren actualment, el qual permet que el KAlarm, quan es torna a iniciar, torni a mostrar les alarmes que es mostraven la darrera vegada que es va aturar.

Posteriorment, podreu substituir aquests calendaris, excepte el `displaying.ics`, o crear calendaris d'alarma addicionals en qualsevol ubicació que trieu. Podreu esbrinar quins fitxers de calendari estan actualment en ús veient els detalls de cada calendari a la llista dels calendaris d'alarma.

6.3. | En quin format s'emmagatzemen les alarmes?

Els fitxers de calendari en els que el KAlarm emmagatzema les seves alarmes són fitxers de text en el format definit en el document RFC2445 - Internet Calendaring and Scheduling Core Object Specification (iCalendar). Aquest és el format estàndard utilitzat per totes les aplicacions del kdepim. El KAlarm utilitza certes propietats no estàndard, de conformitat amb el RFC2445. Aquestes es troben documentades en el fitxer `DESIGN-kalarmcalendar.html` que es distribueix amb el KAlarm.

6.4. | Quina és la funció del connector de l'Akonadi del KAlarm?

El KAlarm usa el seu connector de l'Akonadi per a proporcionar totes les característiques que depenen de l'Akonadi (el servei d'emmagatzematge d'escriptori creuat PIM de KDE). Si aquest connector no s'ha instal·lat ni activat, el KAlarm no tindrà les característiques següents:

- L'enviament de correus via el KMail, deixant el sendmail® com a única opció per a enviar correus electrònics (vegeu preferències de correu).
- Operacions d'arrossegar i deixar anar correus electrònics.
- Selecció d'adreces de correu des del KAddressBook.
- Importació de les dates de naixement des del KAddressBook.
- Migració dels recursos de calendaris d'alarma de l'Akonadi en la primera execució d'una versió nova del KAlarm.

Si el connector està instal·lat, es pot activar o desactivar en la pestanya General del diàleg de Configuració.

6.5. | Què és el programa kalarmautostart?

kalarmautostart és un petit programa d'ajuda en la funció d'inici automàtic del KAlarm en iniciar la sessió.

El KAlarm sol ser restaurat pel gestor de sessions a l'inici de la sessió (per a tornar a mostrar les seves finestres en el mateix estat en què estaven quan es va tancar la sessió). Però si no s'estava executant, no s'iniciarà i, per tant, serà iniciat automàticament. El problema és que quan una aplicació és alhora restaurada pel gestor de sessions i iniciada automàticament, no hi ha cap garantia del que succeirà primer. Si s'inicia automàticament en primer lloc, impedirà que el gestor de sessions restauri l'estat de l'aplicació.

Per a evitar aquest problema, kalarmautostart és iniciat automàticament en iniciar la sessió en lloc del KAlarm. Tot el que fa és esperar un curt temps (per a assegurar-se que el gestor de sessions té temps per a funcionar) abans d'iniciar el KAlarm, moment en què finalitzarà.

6.6. | Puc utilitzar el KAlarm en un escriptori que no sigui Plasma?
| Per a executar el KAlarm en un escriptori no Plasma, el requisit principal és assegurar-se que el KAlarm s'executa automàticament cada vegada que accediu. Obtindreu instruccions més detallades en el fitxer `INSTALL` que es distribueix amb el KAlarm.

Capítol 7. Crèdits i llicència
Crèdits i llicència

# Capítol 7. Crèdits i llicència

KAlarm

Copyright del programa 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025 Jarvie, David `(djarvie AT kde.org)`

Copyright de la documentació 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2016, 2018, 2019, 2020, 2021, 2022, 2023, 2024, 2025 Jarvie, David `(djarvie AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.

Donem les gràcies a l'autor de l'aplicació KAlarm al KDE 1, Stefan Nikolaus (`(stefan.nikolaus AT stuco.uni-oldenburg.de)`), qui amablement va accedir a permetre que el nom KAlarm sigui utilitzat per a aquesta aplicació, la qual ha estat disponible des del KDE 2 en endavant.